Həm ziyarət, həm ticarət-oxumağa dəyər! » Qadınlar.Co - Qadınlara Özəl Paylaşımlar\nHəm ziyarət, həm ticarət-oxumağa dəyər!\nToyumuzdan sonra böyük qardaşım məni kənara çəkib dedi: - Bundan belə saçından dırnağınacan atamızın hər günü sənindir. Ona yaxşı baxsan, hörmətin birə-beş artacaq, o biri tərəfini demirəm, savadlı adamsan.\nDünyanın hər üzünü görmüş atamın ahıl, nurani çağları idi. Əlində olan, qismətinə düşəndən razı qalan insanın dili heç vaxt giley-güzar etməz, açılan səhəri təfəkkürlə qarşılar, düşən axşamı şükürlə yola salar, növbəti günü təvəkküllə gözlər, təslimiyyətinin zövqü-səfasının gözəlliyini cilvələndirər ətrafına. Qəlbi bu duyğulara yad olanlar üşüyəndə kölgəyə, tərləyəndə də günəşə asilik edər.\nHəftədə bir dəfə üzünü qırxdırardı. O zamanlar "Leninqrad” markalı polad ülgüclər yeni çıxmışdı. Saqqalının tükü pambıq kimi ağ və yumşaq idi. Üzünü isti su ilə yaxşıca isladar, isti suda isladılmış dəsmalla kompres edib sabunlayar və ehtiyatla taraş edərdim. Kiçik yaşlarından yetim qalan atam ömründə heç vaxt sığal görmədiyindən körpə kimi uyuyardı. Elə uyuyardı ki, üzünü qırxıb bitirdiyimə inanmaz, əlini çəkib üzünü yoxlar, gülə-gülə: - Yataqda belə yuxum gəlmir axı, - deyərdi.\nBir ara atama saqqal saxlamağı təklif etdim. Elə bildi ki, üzünü taraş etməyə ərindiyimdən deyirəm. Sonra izah etdim ki, yaşıdları, filankəslər saqqal saxlayır, ona da yaraşar. Atam qarşıda bir təhlükə duyubmuş kimi dedi: - Ay bala, saqqal yaraşmayan üz yoxdur. Saqqalın yükü ağırdı. Onu çəkmək hər saqqallının işi deyil. O qədər haqq-hesab var ki, saymaqla bitməz.\nBu əhvalat bu günlərdə başa çatan Həcc ziyarəti ilə əlaqədar düşdü yadıma. Bayram günü gələnlərdən biri soruşdu: - Heç ürəyinizdən Həcc ziyarətinə getmək keçibmi? Çox dərinə getmədən, - Xatırlamıram, - dedim. Əslində o mübarək torpaqları görməyi kim istəməz? Yunus Əmrənin yadigar misralarında deyildiyi kimi:\nArayıb, axtarıb tapam izini,\nİzinin tozuna sürəm üzümü,\nHaqq nəsib eyləyə, görəm üzünü,\nYa Məhəmməd, könlüm arzular Səni.\nBir mübarək səfər eyləyib gedəm,\nKəbə yollarında qumlara batam,\nRöyada üzünü bir yol seyr edəm,\nYa Məhəmməd, könlüm arzular Səni..\nVerilən məlumatlara əsasən, bu il Azərbaycandan Həcc ziyarətinə 4 minə yaxın zəvvar gedib. Allah hamının namaz-niyazını qəbul etsin, hər zəvvarın Hacı məqamı mübarək olsun, Allah niyyəti olan hər kəsə qismət eləsin. Amin!\nMüəyyən şərtlər çərçivəsində Hacı olmaq çətin deyil. Günümüzdə Hacı məqamını özünəməxsus şəkildə yaşamaq, layiqincə təmsil etmək çox çətin görünür mənə. Ona görə də Hacı olmağa niyyətlənməzdən əvvəl özümüzü Hacı kimi yaşamağa alışdırmalıyıq. Bu yazını yazdığım günlərdə ZAMAN qəzetində əksər yazılarını sevə-sevə oxuduğum Əli Çərkəzoğlunun "Gedənlərin qayıtması” məqaləsini oxudum. Əli müəllim bir neçə maraqlı məqamlarla yanaşı, Həcc ziyarətini elə xarakterizə edir ki, adamı vahimə bürüyür:\n- ...Həcc ibadəti dünyada ikən ölümü yaşamaq, axirəti görməkdir. Yəni o ibadətdə elə əriməli, eqonun, təkəbbürün hər çeşidindən elə sıyrılmalısan ki, bir daha o qına, o qiyafətə girməyəcəkmiş kimi...\n...Həcc - həyatda ikən ölməkdir, dünyada ikən axirətə uzanmaqdır, Məşhər çölündəki kimi ağ kəfənə bürünüb, "əmrinə gəldim, İlahi; hüzurundayam, ey Rəbbim, məni Sən yaratdın, Sən yaşatdın, verdiyin hər şey üçün Sənə borcluyam, yalnız Sənə itaət və ibadət edirəm” nidasını kainata elan edərək, planetlər Günəşin başına hərlənən kimi Kəbənin ətrafında dolanaraq, kainatın fövqünə yüksəlməkdir... (14 oktyabr 2014, ZAMAN)\nƏli müəllimin sözünə qüvvət olaraq, ingiliscədən çevirdiyim yazımıza həmahəng, bir şeyxin dilindən söylənən İslam hekayəti ilə davam etmək istərdim:\nBir gün yeniyetmə oğlanın cəngəllikdən bir şeylər söyləyərək keçdiyini gördüm. Salam verdim, gözəl şəkildə aldı, hara getgiyini soruşdum. Cavab verdi: - Allahın evinə (Məkkəyə)\n- Söylədiklərin nədir elə?\n- Sən hələ kiçiksən. Bu vəzifəni yerinə yetirməyə bilərsən.\n- Ölümün məndən də kiçik olanları apardığının şahidi oldum, mənim də qapımı döymədən hazırlaşmaq istədim.\n- Addımların kiçik, mənzilin isə uzaq.\n- Addım atmaq mənim borcum, mənzilə yetişdirmək isə Allahın təqdiridir.\nMən sual verməyə davam etdim:\n- Azuqən, miniyin görünmür.\n- Ey şeyx, sizi qonaq dəvət edənin evinə öz ərzağınızı götürsəniz, yerinə düşərmi?\nMən dərhal: - Xeyr! - dedim.\n- Elə isə Allahım qulunu Öz evinə dəvət edibsə, özünlə ərzaq aparmaq imanın zəifliyi deməkdir. Sizcə, Allah mənim zay olmağıma razı olarmı?\n- Heç vaxt! - dedim. O, yoluna davam etdi. Bir müddətdən sonra onu Məkkədə gördüm. O, mənə yaxınlaşdı və soruşdu:\n- Ey şeyx, siz hələ də o zəif imanınızlasınızmı?\nİnsan bu və ya digər mövqeyə yalnız özü üçün, şəxsi mənafeyi üçün çatmağa çalışmamalıdır. Hər bir mövqe sahibi həm də təmsilçidir, elmi dillə desək, "image maker”dir. İnsan Allahın ona qismət elədiyi hər şeyin məsuliyyətini hiss etməli, onu Yaradanı razı salacaq şəkildə təmsil etməyə çalışmalıdır. Hazırda Oxuduğum "Siz Varlı Doğulmusunuz” (”YOU WERE BORN RICH” Bob Proctor) kitabından bir parçanı birlikdə oxuyaq:\nBir keşiş ucqar bir kəndə gedirdi. Ətrafı çəpərlənmiş, son dərəcə səliqə-sahmanlı bir ferma diqqətini çəkdi. Yoldan xeyli aralıda yerləşən ev də çox səliqəli görünürdü. Evin ətrafını və ona uzanan yolun hər iki tərəfini yaxşı qulluq edilmiş gül-çiçəklər bəzəyirdi. Keşis sağ tərəfə boylananda təəccübü bir az da artdı. Yolun bu tərəfində torpaq elə səliqə ilə şumlanmışdı ki, şırımlar sanki paltar asılan iplər kimi səliqə ilə yan-yana düzülmüşdü. Xeyli uzaqda traktorla işləyən fermer görünürdü. Keşiş tələsmirdi. Fermer ona yaxınlaşana qədər o, xəfif külək, mülayim günəş və ətrafdakı gözəllikləri udumlayaraq sakitcə dayandı. Çəpərə söykənib duran keşişi görən fermer traktorunu saxlayıb düşdü və ona tərəf gəldi. Keşiş əlini yelləyərək təbəssümlə dedi: - Cavan oğlan, Allah sənə belə gözəl təsərrüfat qismət eləməklə çox böyük lütf göstərmişdir.\nFermer heç bir söz demədən dəsmalını cibindən çıxarıb günəşin qaraltdığı alnının tərini sildi, o biri əli ilə ağzında oynatdığı uzun samanı alıb alçaq tonla, ancaq qətiyyətlə dedi: - Bəli, möhtərəm keşiş, Allah gördüyünüz bu gözəl təsərrüfatı verməklə mənə böyük lütf göstərmişdir. Kaş ki siz bu yerin Allahın mənə qismət elədiyindən əvvəlki halını görəydiniz!\nDaha bir xristian, Mətyu Henrinin (Matthew Henry-1662 -1714) duasını dinləyək:\n- Allahım, Sənə şükür edirəm, birincisi, əvvəllər heç vaxt məni soymamışdılar, ikincisi, ona görə ki, onlar mənim canımı deyil, pul kisəmi aldılar, üçüncüsü ona görə ki, onlar nəyim vardısa hamısını aldılar, o da ki çox deyildi və dördüncüsü ona görə ki, məni soydular, amma mən heç kəsi soymadım.\nBu dua adamı lap sümüyünəcən utandırır. Çoxumuz üzümüzə bir neçə dəfə qonan milçəyi az qala topla vurmaq istəyirik ki, acığımız soyusun. Bu insan hər şeyə şükür edir. Sədi Şirazinin dediyi kimi:\nMəgər əldə-dildə varmı ki hünər,\nEdə Xaliqə şükr lazımi qədər?..\nSəhvim varsa, din alimləri cahilliyimə bağışlasınlar, gərək, Həcc ziyarətinə getməzdən əvvəl bu cür xarakterə yiyələnəsən ki, daşıdığın adın fəziləti əməlində günəş kimi parlasın.\nƏdəbiyyat müəllimimiz rəhmətlik Ənvər müəllim deyərdi ki, bir gün, deyəsən, Sədi Şirazi yol gedərkən şəhər meydanında söyüş, səs-küy eşidir. Maraqlanıb soruşur, deyirlər ki, bir cahil bir alimi təhqir edir. Şair deyir ki, günahkar alimdir. Deyirlər ki, alimi bir cahilə qurban vermək hə qədər ədalətlidir? Şair fikrini belə tamamlayır: - O, əsl alim olsaydı, məsələni bu həddə çatdırmazdı.\nYazıma sonluq olaraq onu qeyd etmək istərdim ki, dilimizdə işlənən "həm ziyarət, həm ticarət” deyimi bəlkə də Həcc ziyarəti haqqında deyilib. Çünki bu ziyarət zamanı insan neqativ hər şeyini tərk edib ülviləşir, mələkləşir. Bundan daha xeyirli ticarətmi olar?\nAllah bir daha Allah evini ziyarət edənlərin dualarını qəbul buyursun, həsrətini çəkənlərə də bu müqəddəs səfəri qismət eləsin. Amin!скачать dle 11.3\nAyağım şikəstdi deyə istəmədilər


Əgər sizdə də bu əlamətlər varsa, dərhal...\n07:29 25-12-2019 | 810 | Sağlamlıq\nNərminə Abbasova: “3-5 gün keçdikdə sonra bədən temperaturu yüksəlir, regionar limfa düyünləri böyüyür”\nDodaqlarda uçuq, ağız boşluğunda suluqlamış kiçik, amma ağrılı yaraları keçici, soyuqlamadan əmələ gələn səpki sayırıq və ağlımıza da gəlmir ki, sağlamlığımızda təhlükə yaranmaqdadır. Çox vaxt həkimə müraciət etmədən apteklərdən səpki üçün resepsiz verilən krem almaqla özümüz özmüzə əlac etməyə çalışırıq. Nəticədə isə...\nXəstəliklə bağlı Versus.Az-a danışan Mayomed Fizioterapiya və Reabilitasiya Klinikasının baş həkimi, həkim-terapevt Nərminə Abbasova bildirdi ki, ağız boşluğunda yaranan səpkiyə əhəmiyyət verməyən insanlar bilməlidilər ki, onlara kişik görünən bu yaralar Stomatit adlanır. Stomatit isə ağız boşluğunun müxtəlif etiologiyalı iltihabı prosesidir. Patologiya selikli qişanın qızarması, şişkinliyi (kataral stomatit), qovuqcuq və eroziyaların yaranması (aftoz stomatit), xoralaşma (xoralı stomatit), ağrı və göynəmə hissinin (xüsusən qida qəbulu zamanı) meydana çıxması ilə xarakterizə olunur:\n“Stomatitin etiologiyasını müəyyən etmək üçün selikli qişanın zədələnmiş hissəsindən götürülmüş yaxma müayinə olunur. Xəstələrə etiotrop müalicə, ağrıkəsici, yaratəmizləyici və sağaldıcı vasitələr təyin edilir. Yüngül hallarda ağız boşluğunun gigiyena və sanasiyasına riayət etdikdə sağalma baş verir. Stomatitin residivləşən və ya ağır gedişi orqanizmin ümumi xəstəliyindən xəbər verir”.\nHəkim-terapevt qeyd etdi ki, Stomatitə böyüklərlə müqayisədə uşaqlarda daha çox təsadüf olunur. Onun sözlərinə görə, ağız boşluğunun bu iltihabi prosesi sərbəst xəstəlik və ya sistem patologiyalarının əlaməti kimi inkişaf edir:\n“İmmunodefisit hallar prodromal dövrdə adətən müalicəyə çətin tabe olan stomatitlərlə təzahür edirlər. Lakin əksərən stomatit sərbəst şəkildə formalaşır. Sınıq dişlər, bərk qida hissəcikləri və ya düzgün hazırlanmamış protezlərin törətdiyi mexaniki travmalar stomatitə gətirib çıxarır. Zədələyici amil aradan qaldırıldıqdan sonra travmatik stomatit öz-özünə keçib gedir.\nEyni zamanda, qaynar qida selikli qişanın yanığına səbəb ola bilər. Həddindən artıq isti xörəyin müntəzəm qəbulu ilə əlaqədar selikli qişanın xroniki iltihabı istisna hal hesab olunur. Qida məhsullarına, dərman vasitələrinə və ağız boşluğuna qulluq vasitələrinin komponentlərinə qarşı hiperhəssaslıq çətin müalicə olunan allergik stomatitlərin formalaşması ilə nəticələnə bilər.\nİnfeksion stomatitlərə müxtəlif yaş qrupundan olan şəxslərdə rast gəlinir. Uşaqlarda təmas yolu ilə yoluxma üstünlük təşkil edir. Böyüklərdə isə infeksion stomatitin inkişafı bronxial astma və şəkərli diabet kimi yanaşı gedən xəstəliklərlə bağlı olur.\nZədələnmə dərəcəsindən asılı olaraq, stomatitlər kataral, xoralı, nekrotik və aftoz formalara ayırd edilir”.\nNərminə xanım deyir ki, Kataral stomatit xəstəliyin ən geniş yayılmış formasıdır. Bu zaman ağız boşluğunun selikli qişası ödemli, hiperemiyalı və ağrılı olur:\n“Pasiyentlər qida qəbulunun ağrılı olmasından, tüpürcək ifrazının güclənməsindən, bəzən isə qanama və ağızdan xoşagəlməz qoxunun gəlməsindən şikayət edirlər. Bir sıra xəstələrdə selikli qişa sarımtıl ərplə örtülür.\nXoralı forma kataral stomatitin ağırlaşması olaraq və ya sərbəst xəstəlik kimi inkişaf edə bilər. Kataral formada selikli qişanın yalnız üst qatı zədələndiyi halda, xoralı stomatitdə proses onun bütün qatlarına yayılır. Başlanğıc mərhələdə kataral və xoralı stomatitlərin əlamətləri oxşar olur. Lakin 3-5 gün keçdikdə sonra bədən temperaturu yüksəlir, regionar limfa düyünləri böyüyür. Kəskin ağrı ilə əlaqədar xəstələrin əksəriyyəti qidadan imtina edir. Ümumi halsızlıq artır, baş ağrıları meydana çıxır. Uşaqlarda və zəifləmiş xəstələrdə xoralı stomatitin əlamətləri daha ifadəli şəkil alır.\nAftoz stomatit zamanı isə ağız boşluğunun selikli qişası tək-tək və ya çoxsaylı aftalarla, yəni oval və ya girdə formalı xoralarla örtülür. Afta nazik qırmızı haşiyə ilə əhatə olunur. Onun mərkəzində boz və ya sarı ərp əmələ gəlir. Aftoz stomatit əzginliklə başlayır. Bədən temperaturu yüksəldikdən sonra selikli qişa ağrılı olur, onun üzərində aftalar formalaşır. Xəstə sağaldıqdan sonra aftoz xoraların yerində çapıq qalır”.\nHəkim onu da vurğuladı ki, ağız boşluğu sadə herpes virusu ilə infeksiyalaşdıqda kəskin herpetik stomatitə rast gəlinir. Xəstəliyin prodromal dövrü olmur. Stomatit bədən temperaturunun febril həddə çatması ilə başlanır:\n“Pasiyentlərin ümumi vəziyyəti pozulur. Ağız boşluğunun selikli qişası ödemli və hiperemiyalı olur. Bəzən diş əti qanaması müşahidə edilir. Herpetik stomatitli xəstələrin əksəriyyətini ağız suyunun çoxalması və ağızdan xoşagəlməz iy narahat edir. Bir neçə gündən sonra selikli qişada kiçik ölçülü pustula və vezikulalar yaranır, prosesə epitel qatın nekrotik dəyişikliklərinin əlamətləri qoşulur.\nXoralı-nekrotik stomatit və ya Vensan stomatitinə ağız boşluğundakı spiroxetlə iyşəkilli bakteriyanın simbiozu səbəb olur. Hipovitaminoz və immunitetin zəifləməsi stomatitin bu formasının inkişafına şərait yaradır. Xoralı-nekrotik stomatit ağız boşluğunda xora və eroziyaların əmələ gəlməsi, hərarətin subfebril rəqəmlərə qədər yüksəlməsi ilə xarakterizə olunur. Xəstələr diş ətinin ağrılı olmasından və qanamasından şikayət edirlər. Zaman keçdikcə ağızdan çürüntülü iy gəlir. Xoralı-nekrotik stomatit üçün prosesin diş əti kənarından başlanaraq, selikli qişanın digər hissələrinə yayılması səciyyəvidir”.\n“Allergik stomatit müxtəlik ağırlıq dərəcəsinə malik ola bilər”- deyən həkim bildirdi ki, yayılma dərəcəsinə görə allergik stomatit lokal və diffuz olur. Nərminə xanım qeyd etdi ki, selikli qişaya təsir edən dərman vasitələri allergen rolunu oynadıqda allergik stomatit adətən kataral və ya kataral-hemorragik xarakter daşıyır. Onun sözlərinə görə, qida qəbulu ağrılı olur, ağızda quruluq və qaşınma yaranır, ağız boşluğunun selikli qişası qızarır, ödemləşir. Allergik stomatit uzun müddət davam etdikdə isə dilin üzərindəki məməciklər atrofiyaya uğrayır.\nHəkim-terapevt bildirdi ki, diaqnozun qoyulması üçün klinik şəkil, subyektiv şikayətlər və stomatoloqun baxışı kifayət edir:\n“Bəzən laborator diaqnostika: kandidoz və herpesin PZR analizi, sıyrıntı və ya yaxmanın bakterioloji əkilməsi tələb olunur. Müalicəyə tabe olmayan stomatitlərdə sistem xəstəliklərini aşkar etmək üçün ümumi müayinə göstəriş sayılır.\nMüalicə ağrı hissinin və xəstəliyin davametmə müddətinin azaldılmasına yönəldilir. Statistik məlumatlara əsasən tərkibində natrium lauril sulfat olmayan ağız boşluğuna qulluq vasitələrindən istifadə etdikdə stomatitlərə az hallara rast gəlinir və ya onlar tez sağalır. Natrium lauril sulfat isə əksinə, xroniki residivləşən stomatitlərin formalaşmasına şərait yaradır. Anestetiklərin aşağı faizli məhlulları ilə ağız boşluğunun yaxalanması və ya aplikasiyalar ağrını zəiflədir. Nəticədə qida qəbulu normallaşır.\nXoralı elementlərə benzokain, lidokain, trimekain, eləcə də aloe və ya kalanxoe şirəsi çəkilir. Bu maddələr ağrı hissini azaltmaqla yanaşı, həm də eroziya sahələrinin üzərini qoruyucu təbəqə ilə örtür. Yadda saxlamaq lazımdır ki, anestetiklər qısa müddətli istifadə edilməlidir. Onların uzunmüddətli tətbiqi yolverilməzdir.\nXoraları bakterial ərpdən təmizləyən preparatlar müsbət nəticələr verir. Xoralı stomatitlərdə bakterial ərp elementlərin sağalmasını ləngitdiyindən xəstəlik lənggedişli və ya residivləşən xarakter alır. Təmizləyici məcunlar adətən karbamid peroksid və hidrogen peroksid tərkibli olur”.\nNərminə xanımın sözlərinə görə, antibakterial preparatlarla müalicə aqressiv üsul hesab olunur. Antibiotiklər yalnız xoraların reinfeksiyalaşması zamanı təyin edilir. Əksər hallarda xlorheksidin biqlükonat əsaslı preparatlara üstünlük verilir:\n“Onların uzunmüddətli istifadəsi dişlərdə və plomblarda ləkə əmələ gətirir. Müalicə başa çatdıqdan sonra ləkələr öz-özünə itir.\nVirus mənşəli stomatitlərdə virusəleyhinə məlhəm effektiv olur. İnterferon, oksalin, tebrofen və digər virusəleyhinə məlhəmlər yalnız həkim tərəfindən məsləhət görülə bilər. Xoraların üzərində qorucuyu qat əmələ gətirən xüsusi preparatlar mövcuddur. Həmin örtük sağalma prosesini sürətləndirir, xoraların reinfeksiyalaşmasının və zədələnməsinin qarşısını alır. Bu tip preparatların tərkibinə karatolin, itburnu və ya çaytikanı yağı, vinilin daxildir.\nAğız boşluğunun furasilin məhlulu, gülümbahar çiçəyi, çobanyastığı, palıd qabığı, dazıotu və ya digər antiseptik təsirə malik ot dəmləmələri ilə yaxalanması sağalmanı tezləşdirir. Stomatitlərin müalicəsində fizioterapevtik üsullara: ultrasəs, maqnitoterapiya, UBŞ və s. xüsusi yer verilir.\nTravmatik stomatitin müalicəsi zədələyic amilin aradan qaldırılmasından ibarətdir. Göstəriş olduqda simptomatik terapiya aparılır”.\nHəkim-terapevt sonda vurğuladı ki, Nadir hallarda xroniki travmatik stomatit dilin leykoplakiyasına və ya ağız boşluğu hüceyrələrinin maliqnizasiyasına - bədxassələşməsinə gətirib çıxara bilər:\n“Allergik mənşəli stomatitlərdə allergen müəyyən edildikdən və uzaqlaşdırıldıqdan sonra əlamətlər geriyə inkişaf edir. Ağır hallarda hiposensibilizəedici terapiya və hospitalizasiya tələb olunur”.\nƏgər Stomatit haqqında daha geniş məlumat almaq və ya müalicə olunmaq (yaxın adamınızı müalicə etdirmək) istəyirsinizsə, Mayomed Medikal Fizioterapiya və Reabilitasiya Mərkəzinə - həkim-terapevti Nərminə Abbasovaya müraciət edə bilərsiniz:


Ucuz Chelyabinskdən aviabiletlər - bütün Chelyabinskdən teyyare bileti qiymətləri | Trips\nBurada Chelyabinskdən aviabiletləri ən ucuz qiymətə əldə etmək olar. Qiymətlər aviakassalarda və başqa məntəqələrdə olduğundan xeyli ucuzdur.\nDaxilə reyslər üçün Chelyabinskdən biletləri əvvəldən almaq daha etibarlı olardı. Bu yolla səfərdə xeyli qənaət etmək olardı. Uçuş vaxtını dəqiq bilməklə, öz cədvəlini əvvəldən qurmaq və şəxsi vaxtından maksimum səmərəli istifadə etmək olar.\nBir çox şirkətlər Chelyabinskdən biletləri ən ucuz qiymətlərlə almağa kömək edən xüsusi təkliflər təqdim edirlər. Çox vaxt bu təkliflər sərnişinlərin ən çox uçduqları daha populyar istiqamətlərə aid olur. Belə reyslərin qiymətləri xeyli aşağı olur.\nHəmçinin baxın: Chelyabinskə aviabiletlər\n+08:00 GMT 21:23\nChelyabinskdən reyslər həyata keçirən aviaşirkətlər\nChelyabinskdən reyslər həyata keçirən Aviaşirkətlər Birliyi: SkyTeam, oneworld


Qamburgerci Dora oyunlar - OyunOyna.az\nQamburgerci Dora oyunlar - Axtardığınız oyun aşağıdadır. internet onlayn oyunlar. Qamburgerci Dora oyunlar ve birçox oyun! Online oyunlar sizi gözleyir.


General Ermənistana xəbərdarlıq etdi\nGeneral: "Ordumuzun başlayacağı əməliyyat erməni xalqının faciəsinə çevriləcək"\n19:14 26.03.2018 (Yenilənib 19:26 26.03.2018)\nAzərbaycan Ordusuna ciddi itkilər verməyin mümkünlüyü barədə səslənən fikirlər cəfəngiyatdır\nBAKI, 26 mart — Sputnik. "Azərbaycan Ordusunun başlayacağı hərbi əməliyyat Ermənistan silahlı qüvvələrinin tam darmadağın olmasına və erməni xalqının qaçılmaz faciəsinə çevriləcək".\nSputnik Azərbaycan-ın xəbərinə görə, bunu Azərbaycan müdafiə nazirinin müavini general-leytenant Kərim Vəliyev Ermənistan silahlı qüvvələrinin qərargah rəisi Movses Akopyanın son müsahibəsini şərh edərkən bildirib.\n© Photo : ONN Media\nAzərbaycan müdafiə nazirinin müavini general-leytenant Kərim Vəliyev\nNazir müavini deyib ki, bu cür məsuliyyətsiz bəyanatlar verməklə Ermənistan silahlı qüvvələrinin rəhbərliyi gələcəyinə inamını itirən erməni xalqını aldatmaqda davam edir.\n"Hamıya məlumdur ki, Ermənistan prezidenti Sarqsyan çıxışlarından birində öz bacarıqsızlıqlarına haqq qazandırmaq məqsədilə aprel döyüşlərində keçən əsrin 80-ci illərinin istehsalı olan silah və texnika ilə vuruşduqlarını etiraf edib. Odur ki, bir-iki ildə cəmi 2-3 top və bir raket sistemi əldə etməklə yeni silahlanmadan qürrələnərək guya Azərbaycan Ordusuna ciddi itkilər verməyin mümkünlüyü barədə Akopyanın səsləndirdiyi fikirlər də cəfəngiyatdır" — deyə o bildirib.\nK. Vəliyevin fikrincə, ən güclü iqtisadiyyata və maliyyə imkanlarına malik olan qüdrətli dövlətlər belə qısa zamanda ordunun silahlanmasını tam yeniləməyə qadir deyil: "Dilənçi payı və kredit hesabına yaşayan Ermənistan rəhbərliyinin isə bu barədə bəyanatlar səsləndirməsi belə gülüncdür.\nAkopyan müsahibəsində Ermənistan ordusunun döyüş hazırlığı, cəbhə xəttindəki vəziyyət, döyüş əməliyyatlarının başlaması perspektivləri, guya Azərbaycan Ordusunun həmlələrinin qarşısını ala biləcəklərini də dilə gətirir. Bunu isə Akopyan həyata keçirmək niyyətində olduqları "ordunun 7 illik modernizasiya proqramı" ilə əlaqələndirir. Pərən-pərən olan cəmiyyət, dağılan iqtisadiyyat, faciəvi demoqrafik vəziyyət, mənəviyyatı çökmüş erməni ordusunun hökm sürdüyü Ermənistanda belə proqramların həyata keçirilməsindən danışmaq belə fantastikdir.\nƏvvəllər müdafiə haqqında öz xalqına nağıllar danışan Ermənistan hərbi rəhbərliyi "keçilməz Ohanyan xəttindən" bəhs edirdisə, indi də ortalığa atdıqları "Sarkisyan xəttindən" dəm vururlar. Əslində isə aprel döyüşləri göstərdi ki, münaqişənin həlli mümkündür və xalqımızın torpaqlarımızı azad etmək əzminin qarşısı heç bir sədlə alına bilməz.\nSadəcə olaraq, Azərbaycan münaqişənin beynəlxalq hüquq norma və prinsipləri əsasında həll olunmasının tərəfdarıdır və bunun mümkünlüyünə inanır. Ancaq məsələ sülh yolu ilə həll edilməzsə, Azərbaycan istənilən güc və vasitə ilə ərazi bütövlüyünün təmin edilməsi hüququndan mütləq istifadə edəcəkdir. O zaman Azərbaycan Ordusunun başlayacağı hərbi əməliyyat Ermənistan silahlı qüvvələrinin tam darmadağın olmasına və erməni xalqının qaçılmaz faciəsinə çevriləcək".\nmüdafiə nazirinin şəxsi heyət üzrə müavini, general-leytenant Kərim Vəliyev, Azərbaycan Ordusu, xəbərdarlıq, müharibə, general\n10:20 02.06.2020 (Yenilənib 10:21 02.06.2020)\nErmənistan silahlı qüvvələrinin bölmələri cəbhənin müxtəlif istiqamətlərində snayper tüfənglərindən də istifadə etməklə sutka ərzində atəşkəs rejimini 24 dəfə pozub\nBAKI, 2 iyun — Sputnik. Ermənistan Respublikası Berd rayonunun Çinari kəndində yerləşən mövqelərdən Tovuz rayonunun Muncuqlu kəndində, Krasnoselsk rayonunun Cil kəndində və adsız yüksəkliklərdə yerləşən mövqelərdən Gədəbəy rayonunun Zamanlı kəndində və adsız yüksəkliklərdə yerləşən mövqelərimiz atəşə tutulub.\nSputnik Azərbaycan Müdafiə Nazirliyinin mətbuat xidmətinə istinadən bildirir ki, Tərtər rayonunun işğal altında olan Göyarx, Ağdam rayonunun Tağıbəyli, Füzuli rayonunun Horadiz, Cəbrayıl rayonunun Nüzgar kəndləri yaxınlığında, həmçinin Goranboy, Tərtər və Xocavənd rayonları ərazisindəki adsız yüksəkliklərdə yerləşən mövqelərdən də ordumuzun mövqeləri atəşə tutulub.\n18:20 01.06.2020 (Yenilənib 18:52 01.06.2020)\nƏminik ki, azərbaycanlı və erməni uşaqlar yenidən Qarabağda birgə bağçalara, məktəblərə gedəcək, idman yarışlarında iştirak edəcəklər.\nBAKI, 1 iyun — Sputnik. "BMT Baş Assambleyası tərəfindən qəbul edilmiş Uşaq Hüquqları Bəyannaməsi, BMT-nin Uşaq Hüquqları haqqında Konvensiyası hər bir uşağın irq, din və milli mənsubiyyət baxımından ayrıseçkilik edilmədən bərabər hüquqlara malik olduğunu vurğulayır".\nSputnik Azərbaycan xəbər verir ki, bunu 1 iyun – Uşaqların beynəlxalq müdafiəsi günü ilə bağlı Azərbaycan Respublikası Dağlıq Qarabağ bölgəsinin azərbaycanlı icmasının əməkdaşı Samir Məmmədov bildirib.\n"Təəssüf hissi ilə bildiririk ki, hazırda Azərbaycan Respublikasında 140 minədək uşaq məcburi köçkün kimi yaşamaqda davam edir. Həmin uşaqların ən təməl hüquqları Ermənistan tərəfindən Azərbaycan ərazilərinin işğalı nəticəsində pozulmuşdur. Ermənistan Silahlı Qüvvələri tərəfindən azərbaycanlılara qarşı törədilmiş Xocalı soyqırımı zamanı 63 uşaq qətlə yetirilmiş, 76 uşaq müxtəlif dərəcəli bədən xəsarətləri almış və yüz minlərlə azərbaycanlı uşaq heç vaxt unutmayacaqları psixoloji travmaya məruz qalıb. 2017-ci ildə Ermənistan ordusunun mina və qumbaratanlardan açdığı atəş nəticəsində 2 yaşlı Zəhra Quliyeva qətlə yetirilib. Mən Kəlbəcər rayonundan məcburi köçkün kimi uşaqlığımı Ermənistanın işğalı nəticəsində Azərbaycanda yaranmış humanitar böhranın doğurduğu çətinliklərlə keçirmişəm. Evsizlik, kasıblıq və çətinliklər mənə o qədər normal gəlirdi ki, elə bilirdim elə bütün dünya belə yaşayır – heç kimin evi yoxdur, hamının evini ermənilər dağıdıb. Amma zamanla anladım ki, mən və mənim kimi minlərlə uşaq vətənimizə qarşı başladılmış ədalətsiz müharibənin qurbanları olmuşuq. Bizi sırf etnik mənsubiyyətimizə - azərbaycanlı olduğumuza görə öz yurdumuzdan qovublar, evlərimizi dağıdıblar", - deyə o bildirib.\nS.Məmmədov qeyd edib ki, Azərbaycan dövləti məcburi köçkünlərin problemlərinin həlli və məcburi köçkün uşaqların hüquqlarının müdafiəsi üçün çox böyük işlər görüb: "Lakin BMT Təhlükəsizlik Şurasının 822, 853, 874 və 884 saylı qətnamələrində və bir çox digər beynəlxalq sənədlərdə yer almış çağırışlara baxmayaraq Azərbaycan ərazilərinin Ermənistan tərəfindən işğalının davam etməsi səbəbindən biz öz doğma yurdlarımıza qayıda bilmirik. Azərbaycan Respublikası Dağlıq Qarabağ bölgəsinin azərbaycanlı icması olaraq irqindən, dinindən və milli mənsubiyyətindən asılı olmayaraq dünyanın bütün uşaqlarının bayramını təbrik edirik! Bütün uşaqlara müharibələrsiz, aclığın olmadığı, etnik təmizləmələrin baş vermədiyi gözəl həyat arzulayırıq. Dünyanı və regionumuzu özümüz və gələcək nəsillər üçün daha təhlükəsiz bir yerə çevirmək üçün, Azərbaycan Respublikası Dağlıq Qarabağ bölgəsinin erməni icmasını sülhə və dialoqa dəvət edirik. Əminik ki, azərbaycanlı və erməni uşaqlar yenidən Qarabağda birgə bağçalara, məktəblərə gedəcək, idman yarışlarında iştirak edəcəklər. Bir daha bəyan edirik ki, Azərbaycan Respublikasının Dağlıq Qarabağ bölgəsinin azərbaycanlı icması Ermənistan-Azərbaycan münaqişəsinin dinc yolla həllini dəstəkləyir və Azərbaycanın Dağlıq Qarabağ bölgəsinin hər iki icmasının sülh şəraitində birgə yaşaması və inkişafı yolunda aktiv fəaliyyətini davam etdirir".


ahiskavatan - EV\nVətən – ilk növbədə ata ocağıdır, ana hərarətilə isinən, ərgən oğullarla şenlənən doğma evdir. Türk oğlu üçün dunyada iki müqəddəs sınır var: ana yurdun sərhədləri və ata evinin kandarı. Vətənin ruhu, gözəlliyi, bakirəliyi, səfası, xeyir-bərəkəti evdə cəmləşir; Vətən evdə sevilir və dərk olunur, Vətən övladı evdə böyüyür və tərbiyələnir. Və ev sadəcə insan sığınacağı, maddi güzəran yeri olmur. Evdə xalqın dünya duyumu, mifik təfəkkürü, əxlaqi dəyərləri, təsərrüfat özünəməxsusluğu və həm də yaradıcılıq dühası çulğaşır; ev xalqın maddi mədəniyyəti ilə bərabər, mənəvi aləminin də ortaq məhsulu olur. Evin astanasından içəri adlayan, sanki vətən qapılarından keçir və min illərlə təşəkkül tapmış hikmət və işıq dünyasına düşür.\nAxısqa mahalında evlər Qafqazın dağətəyi zonası uçün səciyyəvi olan prinsiplə tikilirmiş. XIX əsrin axırı – XX əsrin əvvəllərində burada, qədim türk yurdlarından nəş'ət edən və butün Qafqazın dağlıq yerləri üçün səciyyəvi olan ev tipi –taxtapuşlu evlər yayılıbmış.\nAxısqa türkləri bu evlərin əsasən dəhlizli növünü tikirlərmiş. Bundan əlavə, yastı damlı, çardaqlı, dəhlizsiz evlərə də rast gəlinirmiş.\nQübbəvari taxtapuşu olan evlər çox vaxt təpənin yalında tikilər və evin arxa, bə'zən də yan divarları yarıyadək torpağa gömülərmiş. Belə evi tikərkən əvvəlcə yerə qıraqlardan dörd və içəridən iki dayaq basdırar, taxtapuş örtüyü bu dayaqlar üzərində qurar, sonra divarları hörərlərmiş (yastı örtük və çardaq isə divarlara dayanarmış).\nDivarlar daşdan gillə hörülər, torpaq döşəmə şirələnərmiş. «Tülkülü» adlanan pəncərə qübbəvari tavanın ortasından, ya da qırağından açılarmış.\nEvin daxili avadanlığı əsasən sandıq, döşək-palaz, cecim, yastıq-mitəkkədən ibarət olarmış. Buxarı evin başında – divarda tikilər, ocaq isə otağın ortasında qurular, üstdən zənçirlə qazan asılarmış. Divarlarda dolablar, tərəkələr quraşdırılardı. Bə'zən bir, bə'zən bütün otaqlarda divarboyu səkü (taxt) olarmış (səkü indi də demək olar ki, bütün türk evlərində var). Bə'zən döşək-palazı yığmaq üçün taxtadan xüsusi yer (döşəklüx) düzəldilərmiş. Adamlar səküdə yatarlarmış.\nYeməyi də səküdə, bardaşlama oturaraq, sufra adlanan kiçik miz üstündə yeyərlərmiş.\nEvi işıqlandırmaq üçün əvvəllər şamdan, Bakı nefti yayıldıqdan sonra, 1880-ci illərdən başlayaraq, ağ neftlə yanan şüşəsiz tənəkə lampalardan istifadə edilib (A.D. Andronikov. Opisanie 3-qo, Uravelğskoqo, poliüeyskoqo uçastka Axalüixskoqo uezda Tiflisskoy qubernii // Zapiski Kavkazskoqo Otdela Russkoqo Qeoqrafiçeskoqo Obhestva, Tiflis, 1894, k. XVI, s. 280-281).\nXIX əsrin axırlarından türklərin evtikmə mədəniyyətində böyük dəyişikliklər baş verib: evlər yerüstü və ikimərtəbəli olub, yaşayış otaqlarının sayı artıb, təsərrüfat tikililəri azalıb və qırağa çıxarılıb, pəncərələr divarlarda açılıb, taxta döşəmə və tavan, kirəmit dam, eyvanlar yaranıb.\nSon illərdə Axısqa türklərinin tikdiyi evlər müasir tiplidir.\nƏn'ənəvi cəhətlər isə – evdə ağsaqqala ən hörmətli yer ayrılması, müasir otaqlarla bərabər, əski üslubda bəzədilmiş (döşəkçələr, mindər, mitəkkə, xalı-palaz) səkülü otağın olması, evin şərti olaraq kişi-qadın hissələrinə ayrılması və sairədir.\nAxısqa türklərinin əski dövrdə və indi işlətdikləri əsas ev avadanlığı bunlardır: mindər, oturqax mindəri, yastux, zanduk, yorğan, döşək, boyaynasi, söbə, buxari, xali, kilim, sufra, peşkir (dəsmal), səkü, cecim, palas, xasır, məndil, dolap, tərək, alaça (palaz), sapli, ibrıx, aş taliki, çay taliki, ləngər, furun, sac, tandur, kersan, ustura, maxas, anaxtar, tərəkə, dolab, mitəkkə, döşəklux, peşkun, kaşux, biçaq, küp, səbət, maşa, ləmpə, darax, çatal, kilim…\nBugün 21444 ziyaretçi (57056 klik) kişi burdaydı!


20 Aprel 2019 17:39\n2 Şərh Baxış: 1 056\n#CƏMİYYƏT #TAKSİ #SİQARET #CƏRİMƏ\nTaksidə tütündən istifadə edən fiziki və hüquqi şəxsləri qırx manatdan əlli manatadək məbləğdə cərimə gözləyir.\nMilli.Az xəbər verir ki, bu barədə Baş Dövlət Yol Polisi İdarəsinin şöbə rəisi, polis polkovnik-leytenantı Rüfət Quliyev məlumat verib.\nOnun sözlərinə görə, Baş Dövlət Yol Polisi İdarəsi tütündən istifadənin zərəri, ətraf mühitdəki tütün tüstüsünün ziyanlı təsiri, eləcə də nəqliyyat vasitəsində tütündən istifadənin yol hərəkəti təhlükəsizliyi baxımından yarada biləcəyi məqamlarla bağlı taksi fəaliyyəti ilə məşğul olan şəxslərə müarciət edib:\n"Taksi fəaliyyəti ilə məşğul olan fiziki və hüquqi şəxslər bilməlidir ki, sürücünün nəqliyyat vasitəsinin salonunda tütün çəkməsi sərnişinlərin də iradəsindən asılı olmayaraq tütün tüstüsü qəbul etmələrinə və tibbi baxımdan passiv iştirakçı qismində daha çox zərər görmələrinə şərait yaradır.\nEyni zamanda, təcrübə göstərir ki, tütündən istifadə əksər hallarda sürücünün diqqətinin yayınmasına gətirib çıxarır ki, bu da son nəticədə yol-hərəkəti qaydalarının pozulmasına, qəzaların, hətta avtomobildə yanğın hadisəsinin baş verməsinə səbəb ola bilər.\nBaş Dövlət Yol Polisi İdarəsi tütündən istifadənin zərərli təsirləri barədə məlumat verməklə yanaşı, taksi fəaliyyəti ilə məşğul olan fiziki və hüquqi şəxslərə xatırladır ki, qanunvericiliyin tələbinə əsasən, taksi minik avtomobilində tütün çəkilməsinə görə - qırx manatdan əlli manatadək məbləğində cərimə nəzərdə tutulur".\nşahnaz · 20 Aprel 18:3510\nBəs nəqliyyat avtobusunda siqaretçəkən sürücüyə niyə şamil edilmir?\n... · 20 Aprel 18:4410\nKas lift de de siqaret çəkənlər ucun cərimə olaydi. Ölerler ele bil 2deq sonra kucede veya evlerinde siqaret çəseler.\n19 Avqust 16:26 13 014 Deputatın oğlu ilə bağlı məhkəmə HƏBS QƏRARI VERDİ - YENİLƏNİB\n19 Avqust 12:14 10 990 16 yaşlı oğlan anasını, bacısını və nənələrini baltaladı - Səbəbi dəhşətə gətirir - VİDEO - FOTO\n19 Avqust 13:19 10 580 Mir Şahin Gəncə teraktı ilə bağlı şok VİDEO yaydı\n19 Avqust 13:49 7 210 Şəmkirdə evində yandırılan qadının dəhşətli FOTOsu\n19 Avqust 09:34 6 989 Xalq artisti Qurana əl basıb, tövbə etdi - SƏBƏB\n19 Avqust 12:49 5 285 Mətanət Əsədova ilə məşhur falçının gizli görüntüləri yayıldı - VİDEO\n19 Avqust 12:29 5 221 Azərbaycanda əhaliyə bu xidmət pulsuz göstəriləcək - Qaydalar təsdiqləndi\n16 Avqust 15:01 23 770 Bacılarının şəkillərini Facebook-da yayan oğlanı GÖRÜN NƏ ETDİLƏR - QİSAS... - FOTO


AMEA Mərkəzi Elmi Kitabxanasının (MEK) keçmiş direktoru Zülfüqarova Sevil Kamil qızı Bakı Şəhəri Səbail Rayon Məhkəməsinə müraciət edib. O, işə bərpa olunmasını tələb edir. İcraata götürülən məhkəmə prosesə hakim Mədinə Bağırova sədrlik edəcək.\nQeyd edək ki, AMEA Rəyasət Heyətinin 20 noyabr 2020-ci il tarixində keçirilən iclasında yekdilliklə qəbul edilmiş qərara əsasən ilk növbədə işində yol verdiyi ciddi nöqsanlar, həmçinin cəmiyyətdə tanınan şəxslərin məqalələrini mənimsəyərək öz imzası ilə təqdim etdiyi nəzərə alınmaqla AMEA Mərkəzi Elmi Kitabxanasının (MEK) direktoru S.Zülfüqarova tutduğu vəzifəsindən azad edilib. (Unikal.org)


"Konfetin dadına baxmamağınız xahiş olunur" - Market bu elanında haqlıdırmı?\naccess_time24/09/2019 17:37 folder_openCəmiyyət\nBakıdakı bəzi marketlər konfet vitrinlərinin üzərinə “konfetin dadına baxmamağınız xahiş olunur” şəklində qadağa bildirişi qoyublar. Əhali isə bu qadağadan narazılıq edir.\nOnlar bildirirlər ki, həm mentalitet, həm də vərdiş olaraq bazardan, mağazadan nəsə aldıqda ilk olaraq məhsulun dadına baxır, bəyəndikdə də alırıq. Ona görə də marketlərin belə bir qadağasını doğru hesab etmirik”.\nMəsələyə münasibət bildirən sosioloq Lalə Meharalı “Sherg.az”a söyləyib ki, mentalitet, vərdiş baxımından bu məsələdə əhali haqlıdır:\n“Doğrudur, marketlərin bu təşəbbüsü xoş deyil. Fikirimcə, onların belə bir addım atmaqlarının iki səbəbi var. Birincisi, marketlər dadı yaxşı olmayan məhsulları bu yolla satmaq istəyə bilərlər. Yəni alıcı həmin məhsulun dadına baxıb, bəyənməyərək almayacaq. Məhsulun satılması üçün belə bir addım atmaq olar. İkinci tərəfdən də market sahibi məhsulların həddindən çox dadına baxılmasının qarşısını almaq istəyə bilər.\nMəsələn, market gün ərzində 20 kiloqram konfet satırsa, onun iki-üç kiloqramı dadına baxılarkən yeyilir. Yəni iqtisadi mənfəət üçün belə bir qadağa qoya bilər. Amma istənilən halda bu qadağanı etik hesab etmirəm. Lakin bəzi insanlar nəsə alan zaman az miqdarda yox, bir az çox məhsulun dadına baxmağa çalışır. Buna görə də marketlər belə bir addım atamağa məcbur qalır”.


Elanın kodu: 161501\nXırdalan şəhərinin mərkəzində,Heydər Əliyev prospektinin üstündə Kristal Abşeron tərəfindən inşa edilən yeni tikili, qazlı,kupçalı 15 mərtəbəli binanın 15-ci mərtəbəsində yerləşən ( mansar ) ümumi yaşayış sahəsi 30 kv.m, 1 otaq, mətbəxt studio, sanuzel ( hamam-tualet ), tam təmir olunmuş hər cür şəraiti olan mənzil NƏĞD QİYMƏTƏ SATILIR. Binada 24 saat qaz, işıq, su verilir, 24 saat mühafizə xidməti, yer altı qaraj, sürətli lift var. Bina avtobus dayanacağına, məktəbə yaxındır. Sənədi tam mülkiyyət olan çıxarışdır (KUPÇA)


Bu barədə APA-ya Milli Məclisin Azərbaycan-Fransa Parlamentlərarası əlaqələr üzrə işçi qrupunun rəhbəri Soltan Məmmədov məlumat verib. Deputat qeyd edib ki, məktubda qətnamə layihəsinin həqiqətləri təhrif etmək cəhdi olduğu, bu cür qərəzli təşəbbüslərin ATƏT-in Minsk Qrupunun üç həmsədrindən biri olan Fransanın tərəfsizliyinə şübhə yaratdığı, ikitərəfli münasibətlərdə qarşılıqlı etimadı zədələdiyi vurğulanıb.\n29 Aprel 2021 10:53 301\n6 Dekabr 2021 19:11 28\n6 Dekabr 2021 19:01 56


Listerioz zamanı orqanizmin immun vəziyyəti böyük rol oynayır » Lunar.az\nListerioz zoonoz təbiətə malik bakterial mənşəli infeksion xəstəlikdir, onu listeriyanın patogeni törədir. Xəstəlik zamanı əsasən limfa düyünləri, qara ciyər, dalaq, mərkəzi sinir sistemi zədələnir.\nXəstəliyin törədicisi bütün gəmiricilərdə, quşlarda, vəhşi və ev heyvanlarında tapılır. Mikrob heyvanın nəcisi, sidiyi, südü və s. vasitəsilə ifraz olunaraq əsasən alimentar, bəzən isə transmissiv yolla keçir. Hamilələr və yenidoğulmuşlar listerioza daha tez yoluxur.\nLunar.az bildirir ki, AZƏRTAC-ın müxbirinə xəstəlik barədə məlumat verən Kliniki Tibbi Mərkəzin infeksionisti Aynur Məmmədova deyib: "Listeriyanın populyasiya ilə qarşılıqlı əlaqəsini üç mərhələyə bölmək olar. XX əsrin 50-ci illərinə qədər olan dövrü əhatə edən birinci mərhələdə xəstəliyə cəmi 70 hadisə heyvanlarla əlaqədar olan fermer və veterinarlarda rast gəlinmişdi. Ötən əsrin 70-ci illərini əhatə edən ikinci mərhələdə isə listerioz hallarının sayı bir neçə minə çatıb və həmin infeksiyaya yüksək letallıq göstəricisi olan zoonoz xəstəlik kimi baxılıb. Ötən əsrin 80-ci illərindən indiyə qədər olan dövrü əhatə edən üçüncü mərhələdə isə dünyada qida infeksiyası kimi qəbul olunmuş, əsasən yüksək inkişaf etmiş ölkələrdə - ABŞ, Böyük Britaniya, İsveçrə, Kanada və digər ölkələrdə yayılıb. Xəstəliyin əsas səbəbi daha çox hazır qidalardan istifadə edilməsidir.\nİnfeksiyanın giriş qapısı mədə-bağırsaq traktının və respirator yolların selikli qişası, göz və zədələnmiş dəri səthidir. Listeriozun baş verməsində orqanizmin immun vəziyyəti böyük rol oynayır. Ona görə uşaqlar, hamilələr və qocalar arasında yoluxma faizi daha yüksək olur. Xəstəlik əsasən yaz-yay aylarında daha geniş yayılır.\nListeriozun inkubasiya dövrü 3-70, bəzən 18-20, yenidoğulmuşlarda isə 3-5 gün davam edir. Xəstəlik kəskin, xroniki və abortiv formalarda özünü göstərir. Hər hansı orqanın zədələnməsindən asılı olaraq visserial, anginoz-septiki, sinir, göz, tifoid və s. kliniki formaları müşahidə edilir.\nBütün vəziyyətlərdə xəstəlik kəskin başlayır. Xəstədə üşütmə, başağrısı, yüksək temperatur və zəiflik halları olur, əzələ ağrısı və digər şikayətlər baş verir, bir çox hallarda qusma və ishala rast gəlinir. Bədənin müxtəlif nahiyələri səpgilərlə örtülür, qara ciyər və dalaq böyüyür. Limfogen və hematogen yoluxma zamanı kəskin qızdırma, titrətmə baş verir və listeriyanın limfatik düyünlərə, daxili orqanlara- badamcıqlara, ağ ciyərə, qara ciyərə, dalağa, mərkəzi sinir sisteminə və s. fiksasiyası və çoxalması baş verir.\nHamilə qadınlar listeriozun bütün növlərinə yoluxa bilərlər. Bətndaxili listerioza yoluxma döldə ya ölü doğulma və ya vaxtından əvvəl doğularaq iki həftə ərzində letallıqla nəticələnə bilər.\nXroniki listeriozda klinik əlamətlər özünü cüzi təzahür edir, proses kəskinləşəndə özünü kataral əlamətlər və dispeptik pozuntularla göstərir.\nListeriozun diaqnozu hematoloji və laborator müayinələrə əsasən qoyulur. Profilaktika məqsədilə ərzaq məhsulları və suyun mühafizəsi, şəxsi gigiyena qaydalarına riayət edilməli, hamiləlik patologiyası olan qadınlar isə TORCH infeksiyalarla bərabər listerioza görə də müayinə olunmalıdırlar".\nUsaqlarda Alargeyanin səbəbi


Hərbi hissələrdə Qurban bayramı qeyd edilib - FOTO - PEYK.AZ\nHərbi hissələrdə Qurban bayramı qeyd edilib - FOTO\nMüdafiə Nazirliyinin tabeliyində olan birlik, birləşmə, hərbi hissə, Əlahiddə Ümumqoşun Ordu, Hərbi Hava Qüvvələri və Hərbi Dəniz Qüvvələri, o cümlədən xüsusi təyinatlı təhsil müəssisələrində Qurban bayramı münasibətilə tədbirlər keçirilib. MN-dən Oxu.Az-a verilən məlumata görə, tədbirlərdə Azərbaycan Respublikası Silahlı Qüvvələrinin Ali...\nMN-dən Oxu.Az-a verilən məlumata görə, tədbirlərdə Azərbaycan Respublikası Silahlı Qüvvələrinin Ali Baş Komandanı, ölkə prezidenti cənab İlham Əliyevin və Müdafiə naziri general-polkovnik Zakir Həsənovun Qurban bayramı münasibətilə təbrikləri şəxsi heyətə çatdırılıb.\nKoronavirusla bağlı sevindirici xəbər - Xəbərlərin 20:00 buraxılışı\nBeyləqanda karantin rejimini pozan üç nəfər saxlanıldı\nadmin Sen 28, 2019 0 119\nadmin Apr 15, 2020 0 63\nadmin Apr 18, 2020 0 60


Uşaqlar arasında hansı virus yayılıb? | Online ictimai-siyasi qəzet\nUşaqlar arasında hansı virus yayılıb?\nTarix: 11.02.2019 | Saat: 18:30:00\nNəsib Quliyev: “Valideynlər xəstəlik baş verdikdə fəsadlaşmanın olmaması üçün müəyyən qaydalara riayət etsinlər”\nSon günlər əhali arasında qızdırma, halsızlıq və səpgilərlə müşahidə olunan xəstəlik yayılıb. Qeyd edək ki, daha çox uşaqlarda rast gəlinən bu xəstəlik əvvəlcə qızdırma, halsızlıqla başlayır. Sonra isə özünü səpgilərlə büruzə verir. Səpgilər əsasən ovucda, ağız ətrafında, dizdə və bədənin büküş hissələrində yaranır.\nSəpgilər formasına görə suçiçəyinə bənzəsə də, həkimlər bu virusu fərqləndirirlər və koksaki virusu olduğunu deyirlər. Virusun keçici, əsasən tənəffüs yolu və yaxın təmas vasitəsilə ötürüldüyü bildirilir.\nSəhiyyə Nazirliyinin mətbuat xidmətinin əməkdaşı Səfayə Əhmədova isə “Qafqazinfo”ya açıqlamasında bildirib ki, bu virusla bağlı xəstəxanalara müraciət daxil olmayıb: “Hələ ki, koksaki virusuna bizdə rast gəlinməyib. İndiyə kimi bu virusla bağlı müraciət edən də olmayıb”.\nSəhiyyə Nazirliyinin baş pediatrı, Elmi Tədqiqat Pediatriya İnstitutunun direktoru Nəsib Quliyev isə “Həftə içi” nə açıqlamasında bildirib ki, suçiçəyinə bənzədilən virus elə suçiçəyidir: “Son günlər bizə də belə şikayətlər daxil olur. Uşaqlar arasında suçiçəyi müşahidə olunur. Burada qeyri-adi heç nə yoxdur. Suçiçəyi "herpes zoster" viusu tərəfindən törədilir. Suçiçəyinin müalicəsi yoxdur, amma valideynlərə tövsiyəmiz odur ki, xəstəlik baş verdikdə fəsadlaşmanın olmaması üçün müəyyən qaydalara riayət etsinlər, simptomatik müalicə aparılsın və uşaqlar həkim nəzarətində olsunlar. Valideynlər xəstəliyin ilkin əlamətini – Səpgi görən kimi həkimə müraciət etməlidirlər". N.Quliyev əlavə edib ki, suçiçəyi xəstəliyi keçirən şəxsin 2-ci dəfə bu xəstəliyi keçirməsi də çox nadir hallarda ola bilər. Onun sözlərinə görə, suçiçəyi keçirən insanın orqanizmində virusa qarşı daimi olaraq immunitet əmələ gəlir: "Amma hər kəs bilməlidir ki, istər peyvənddən, istərsə də keçirilən xəstəlikdən 5 il ötdükdən sonra peyvənd, qoruyucu faktorların qanda konsentrasiyasının miqdarı getdikcə azalmağa və yavaş-yavaş həssaslıq görünməyə başlayır. Ona görə də bəzi ölkələr təklif edilər ki, bütün peyvəndlər hər 10 ildən bir təkrar olunsun".\nBaş pediatr Azərbaycanda uşaqlara suçiçəyinə qarşı peyvəd vurulmamasının səbəbini də açıqlayıb. Onun sözlərinə görə, hazırda bununla bağlı təkmilləşdirilmiş peyvənd forması yoxdur: “Dünyada cəmi bir neçə ölkədə uşaqlar suçiçəyinə qarşı peyvənd olunur. Çünki bu xəstəliklə bağlı təkmil peyvənd forması olmadığından əksər ölkələr həmin vaksinlərdən istifadə etmirlər. Təbii ki, bu xəstəliklə bağlı istifadə olunan vaksin təkmilləşdirilərsə, biz də onu peyvəd cədvəlinə daxil edəcəyik”.\nMövzu ilə bağlı bizimlə fikirlərini bölüşən tibb üzrə ekspert, professor Adil Qeybulla deyib ki, hazırda ölkəmizdə qızılca, məxmərək və suçiçəyi müşahidə olunur. Amma nədənsə aidiyyəti qurumlar bunu etiraf etmək istəmirlər.\nEkspert bildirib ki, onlara daxil olan müraciətlərdə də bu xəstəliklərin əlamətlərini görürlər: “Suçicəyi hava-damcı vasitəsilə yayılır. Bəzən böyük bir arealı əhatə edə bilir və xeyli insanın yoluxmasına səbəb olur. Xəstəliyin ağırlaşması zamanı çox ciddi fəsadlar olur və bəzən hətta ölüm həddinə qədər gətirib çıxara bilir. Ona görə də bu xəstəliyə qeyri-ciddi yanaşmaq olmaz. Düzdür, suçiçəyindən sonra insanda immunitet yaranır. Amma bu xəstəliyi keçirən şəxslər bəzən fikir vermədikdə, dəridə xəstəliyin əlamətləri hətta uzun müddət qala bilir. Suçiçəyinə yoluxmuş şəxs mütləq yataq rejimində olmalıdır. Soyuqdəymə və digər infeksiyalardan mütləq qorunmaq lazımdır. Suçiçəyinə sadə infeksiya kimi yanaşmaq olmaz. Amma vaksinasiya məsələsinə gəldikdə, deyə bilərəm ki, vaksinasiya təbii çiçəyə aiddir. Əvvəllər bu peyvəndlər aparılırdı. Amma indi təbii çiçəyə qarşı peyvənd olunmur. Ümumdünya Səhiyyə Təşkilatı bunu sıradan çıxmış infeksiya hesab edir. Təbii çiçək karantin infeksiyasıdır.\nÜST-ün reyestrində əsas bəlli xəstəliklər üçün vaksinasiya nəzərdə tutulur. Amma bunu birmənalı olaraq deyə bilmirik. Çünki ÜST bu məsələ ilə bağlı ekspertlərlə birgə qərar verir. Peyvənd nəzərdə tutulan xəstəliklərin siyahısında suçiçəyinin adı yoxdur. Çünki siyahıda adı olan bir çox xəstəliklər bəzən ölümə gətirib çıxara, ağır fəsadlara səbəb ola bilir. Bu mənada, hesab edirəm ki, suçiçəyinə qarşı peyvənd olsaydı, daha yaxşı olardı. Bütün dünya üzrə xəstələnmə sayı, xəstələrin ağırlaşması və bir çox başqa faktorlar nəzərə alınıb. Amma insanlar daha çox profilaktik tədbirlərə əhəmiyyət verməlidir. Mümkün qədər qorunmaq lazımdır. Xəstə olan yerdə qoruyucu maskalardan istifadə edilməlidir. Xəstəliyə yoluxmuş şəxslə kontaktda olmaq olmaz. Həmin şəxs mütləq yataq rejimində olmalıdır. Eyni zamanda, ev şəraitində hansısa müdaxilə etməkdən çəkinmək lazımdır. Bu xəstəliyin əlamətləri müşahidə edildikdə dərhal həkimə müraciət olunması zəruridir. O zaman xəstəliyin fəsadı da daha az olar”.


Niyə görə kitab ən yaxşı hədiyyədir? Marja.az - Azərbaycanın iqtisadi xəbərlər saytı\nNiyə görə kitab ən yaxşı hədiyyədir?\nYeni il ərəfəsində "Kitab ən yaxşı hədiyyədir" cümləsi ilə tez-tez rastlaşırsan. Bilirsinizmi ki, əsrlər əvvəl kitab satılmırdı, ancaq hədiyyə olunurdu. Buna səbəb kitabın bilik mənbəyi olması idi, bilik isə Allahdan verilən vergi kimi qəbul olunurdu.\nHal-hazırda ölkəmizdə onlarla kitab mağazası və onların minlərlə təklif etdiyi kitablar var. Bəs bu qədər təklifin içində ən yararlı kitabı necə seçmək olar?\nMüasir işgüzar insanın vaxt darlığı var. Bu qədər seçimin içində ən lazımlı olan kitabı axtarıb tapmaq olduqca çətin prosesdir. Siz müdirinizə, kolleqalarınıza, işçilərinizə, ümumiyyətlə sizə dəyərli olan insanlara kitab hədiyyə etmək istəyirsinizsə, hazır olun – seçim etmək çox çətin olacaq. Seçimi asanlaşdırmaq üçün bəzi üsullar var və bu üsulları sizinlə bölüşmək istərdik:\n1. Banal kitablar hədiyyə etməyin.\nƏgər siz neytral, ümumi bir hədiyyə etmək istəyirsinizsə, həmin qəbildən olan kitab hədiyyə kimi lazımsız olacaq. Kitab əgər qeyri-adidirsə, praktikdirsə və hədiyyə sahibi üçün maraqlıdırsa, yalnız o halda bu hədiyyə onun üçün surpriz ola bilər.\n2. Ciddi kitab hədiyyə edin.\nBurada məsələ spesifik ədəbiyyatdan getmir. Əsas məsələ hədiyyə vermək istədiyiniz sahibə bu kitabın nə qədər yararlı olmasıdır. Hər bir işgüzar insanın ümumilikdə yazılı da olmasa, beynində mütləq oxuyacağı kitab siyahısı olur. Çalışın aldığınız hədiyyə həmin siyahıdan olsun.\n3. Hədiyyə sahibinin oxuya biləcəyi kitabı alın.\nYuxarıda qeyd etdiyimiz kimi çoxlarımızın kitab oxumağa vaxtı olmur. Əgər siz sırf hədiyyə böyük görsənsin deyə 500-800 səhifəlik kitab almaq qərarına gəlmisinizsə, çox güman ki, yanılacaqsınız. Hədiyyə verəcəyiniz insanın kitabı oxuyacağından qismən də olsa, əmin olmalısınız.\nƏgər hədiyyə verəcəyiniz insan rəhbər vəzifəsində çalışırsa, bizneslə məşğuldursa və ya biznes sahibi olmağı planlayırsa, www.readit.az saytının layihəsi olan «Daha ağıllı ol!» kitabı ən yaxşı seçimdir. Belə ki:\n- «Daha ağıllı ol!» kitabı unikaldır. Kitab Azərbaycan dilinə bu günə qədər tərcümə olunmamış ən məşhur 15 kitabın məzmununu özündə birləşdirir.\n- Bu kitab işgüzar insanın vaxtına qənaət edir. Kitaba daxil olan kitabların orijinalda həcmi 4 500 səhifədən çoxdur. Həmin kitabların məzmununu hədiyyə sahibi 170 səhifədə oxuya bilər.\n- Kitab konspepkt rolunu oynayır. «Daha ağıllı ol!» kitabı konspekt şəklində – «Oxu və tədbiq et» formatında hazırlanıb. Oxucu kitabı konspekt kimi istifadə edə bilər və dəfələrlə bu kitaba geri qayıda bilər.\n- Kitabın alıcı portreti sırf işgüzar insanlardır. Belə ki, alıcıların 64 %-i orta və top menecment kateqoriyasına məxsusdur. Bunlardan 15%-i banklarda, 16 %-i Biznes mərkəzlərində, 12 %-i dövlət orqanlarında, qalanı isə digər şirkətlərdə çalışır. Odur ki, heç düşünmədən bu kitabı öz müdirinizə və ya işçilərinizə hədiyyə edə bilərsiniz.\nQeyd etmək lazımdır ki, Yeni il bağlı Bakı şəhəri daxilində «çatdırılma» pulsuz olacaq. Bundan başqa 2 və daha artıq kitab sifariş edənlər üçün xüsusi qiymət təklifi də qüvvədədir. Sifariş üçün 055 605 93 88 nömrəsi ilə əlaqə yarada bilərsiniz və ya www.readit.az/book ünvanından online sifariş edə bilərsiniz.\nSonda qeyd edək ki, nə kitab hədiyyə edirsinizsə, edin, ancaq elə bir kitab hədiyyə edin ki, bu kitabı hədiyyə alan oxumaqda həvəsli olsun və oxuduqca sizi ansın.\n18 Dekabr 2018 , 11:04


Əli Əhmədov: "Türkiyə Azərbaycanın bütün problemlərinin çözülməsinə həssaslıqla yanaşır" | Report.az\nƏli Əhmədov: "Türkiyə Azərbaycanın bütün problemlərinin çözülməsinə həssaslıqla yanaşır"\nƏli Əhmədov: "Türkiyə Azərbaycanın bütün problemlərinin çözülməsinə həssaslıqla yanaşır" "Qarabağ münaqişənin həllində iştirak edən dövlətlər prosesdə Türkiyənin rolunu etiraf etməyə məcbur olublar"\n27 Oktyabr , 2016 21:03\nBakı. 27 oktyabr. REPORT.AZ/ Türkiyə Azərbaycanın bütün problemlərinin çözülməsinə həssaslıqla yanaşır. Dağlıq Qarabağ münaqişənin yaranandan bu günə kimi Türkiyə bu münaqişənin nizamlanması yolunda imkanları daxilində iştirak etməyə çalışır.\nOnun sözlərinə görə, Türkiyənin mövcudluğu və əzəməti Azərbaycanın bu haqq işində rol oynayır. Nazir müavini bildirib ki, son zamanlar bu məsələdə fəallıq nəzərə çarpır və münaqişənin nizamlanması üçün cəlb olunmuş dövlətlər prosesdə Türkiyənin rolunu etiraf etməyə məcbur olublar: “Hesab edirəm ki, bu, münaqişənin nizamlanması işində Türkiyənin yeni mərhələyə qalxmasından xəbər verir. Hər halda Türkiyənin münaqişənin ədalətli şəkildə, Azərbaycanın pozulmuş hüquqlarının bərpa olunması formasında həll edilməsinə hamıdan çox çalışan bir dövlətdir”.


induksiya sərtləşdirmə polad əl möhürləri-induksiya sertləşdirmə alətləri\ninduksiya sərtləşdirən polad əl markaları\nİndüksiyanı sərtləşdirmə əl markalama markalarının müxtəlif ölçülü ucları.\nSertləşdirilməli olan sahə 3/4 ”(19mm) yuxarıdır.\nMaterial: Çelik ştamplar 1/4 ”(6.3mm), 3/8” (9.5mm), 1/2 ”(12.7mm) və 5/8” (15.8mm) kvadrat\nTemperatur: 1550 ºF (843 ºC)\nTezlik 99 kHz\nAvadanlıqlar • DW-HF-45kW induksiyalı istilik sistemi, ümumi 1.0µF səkkiz 2.0µF kondansatör ehtiva edən uzaq bir iş başlığı ilə təchiz edilmişdir\n• Bu proqram üçün nəzərdə tutulmuş və hazırlanmış bir endüksiyalı qızdırıcı.\nİndüksiya Sərtləşdirmə Prosesi:\nQızdırılan polad ştampları əhatə etmək üçün iki növbəli kanal bobini istifadə olunur. 5/8 ”polad möhür 60 ºF (1550 ºC) və istənilən sərtliyə çatmaq üçün 843 saniyə qızdırılır. Kiçik hissələr də asanlıqla istilənəcəkdir.\nNəticələr / Faydalar\nInduksiya istiliyi təmin edir:\n• Daha sürətli proses vaxtı və istehsal dərəcələri\nİstehsal üçün heç bir istehsalçı bacarıqını nəzərdə tutmayan sərbəst istilik\n• İstiliyin dəqiq tətbiqi\nKateqoriyalar Texnologiya Tags Sertləşdirmə maşını alın, hardening, möhkəmləndirici ştamplar, Sərtləşməkdədir, Sərtləşmə prosesində, Sərtləşən səthdə, Sərtləşdirmə alətlərində, İndüksiyanı sərtləşdirmə, İndüksiyon sərtləşdirən qızdırıcı, induksiya qatılaşdırıcı isitmə, induksiya sertleştirici maşın, induksiya sərtləşdirən polad, induksiya sərtləşdirmə vasitələri Post navigation\nİndüksiyon İsitmə metodu ilə İndüksiyon Qurutma Taxıl\nİndüksiyon sərtləşdirən polad vida ipləri\nİndüksiyon İstiliklə İşləyən Səth Prosesi\nLehimləmə və qaynaqla metalın birləşməsi\nRPR İndüksiyon Boru Kəməri örtüklərinin təmizlənməsi\nRPR İndüksiyon Soyma-İndüksiya Pas və Boya örtüklərinin təmizlənməsi\nİndüksiyon Ön İstilik Polad Borular\nKompüter Dəstəkli İndüksiyon Alüminium Lehimləmə\nİndüksiyon Sertləşdirmə Səthi Prosesi\ninduksiyalı isitmə tibbi və diş tətbiqləri\nİndüksiyon kateterinin yandırılması\npolad baş dişlərinə induksiya lehimli karbid ucu\nİndüksiyon isitmə cihazı\ninduksiya istilik plastik təmizləyici maşın\nİndüksiyon örtüklü təmizləyici qızdırıcı\nPolad səthdən induksiya örtüklərinin təmizlənməsi\nQaynaq üçün əvvəlcədən qızdırılan turbin bıçağı\ninduksiya Təzyiq Gəmilərinin Qızdırılması


Gədiklilər: Bir-birimizi kanala sallayıb, su çəkirik – Tia.Az\nQubanın Gədik kəndində üç əsas problem:qaz xətti yox, suyun həcmi tələbatı ödəmir, Sovetdən qalan çürük elektrik dirəkləri…\n“Yaydır, su yoxdur. Meşədən bulaqdan çəkilən iki su xətti də azlıq edir. Su ehtiyatı aşıb-daşan meşənin kənarında yaşayırıq, ancaq suyu kənddəki kanaldan vedrəylə, iplə çəkirik”.\nQubanın Gədik kəndinin sakinləri Meydan TV-yə kəndin sosial problemlərindən danışırlar. Kəndin də problemi bir deyil, iki deyil… Su qıtlığı, elektrik dirəklərinin çürüklüyü, qaz xəttinin yerli-dibli olmaması…\nGədik köhnə kənddir. Evlərin sayı 200-ə çatıb. Ailə təsərrüfatları ilbəil artır. Buranın əhalisi əsasən heyvandarlıq və əkin işləriylə məşğul olurlar. Ancaq susuzluq əhalini hər iki məşğuliyyətdən məhrum edir. Üstəlik, meşədəki iki bulaqdan gələn içməli su da tələbatı ödəmir.\n“Heyvanlar kanala tökülüşüb tələf olur”\nKənd sakini Rəsul Mehrəliyev deyir, susuzluq üzündən həm insanların, həm də heyvanların həyatı təhkülədədir:\n“Adamlar bir-birlərini kanala sallayırlar ki, vedrəylə su çəksinlər. Bəzən kanalın suyu çox dərin olur, bir anın içində kanala düşüb boğula bilərik. Kanaldan kəndə heyvanlara su daşımaq çətin olduğu üçün, məcbur oluruq ki, heyvanları kanala tərəf aparaq, suyu çəkib vedrəylə qoyaq qarşılarına, içsinlər. Kanalın ətrafı açıqdır deyə, heyvanları idarə edə bilməyəndə kanala tökülüşürlər, tələf olurlar… Susuzluq bu kənddə əsl faciədir…”.\nKanalın suyu içməli deyil, yalnız məişətdə istifadəyə yarayır. Ancaq kənd sakini Nəzakət Allahverdiyeva deyir, su qıtlığı üzündən adamlar bu suyu duruldub özləri də içirlər:\n“Yekə su çəlləklərinin ağzına pambıq qoyuruq, suyu ordan süzürük, pambıq qapqara olur. Bunu azı on dəfə təkrarlamaq lazımdır ki, su durulsun. Sonra da xörəyə, çaya istifadə edirik. Paltarlarımızı yuyuruq, bu suyu duruldub çimirik…”\nKülək əsəndə naqillər yerlə sürünür\nKənddə elektrik məsələsi də insanların həyatını təhlükə altına alıb. Dirəklər çürüyüb, kəndin bəzi yerlərində vaxtilə külək səbəbindən aşan dirəkləri taxta parçaları əvəz edir. Bir-birinə calaq olmuş köhnə, çürük naqillər sarmaşıq kimi ağaclara, hasarlara dolaşıb. Kənd sakinləri deyir, əsasən yağışlı günlərdə küçəyə çıxmaq təhlükəlidir:\n“Yağış yağanda, külək əsəndə naqillər yerlə sürünür, ətrafa qığılcımlar saçır. Hər il cərəyanvurmadan heyvan tələf olur. Keçən il kəndin ortasında bir atı cərəyan vurub öldürdü. Uşaqların məktəb vaxtı yağışlı, küləkli aylara təsadüf edir. Uşağı evdən buraxırıq, evə qayıdınca nigaran qalırıq ki, görəsən hansı məhəllədə cərəyan vurdu?”\nKənddə elektrik xətlərindəki qısaqapanmalardan və nasazlıqlardan tez-tez yanğın baş verir.\nVə qaz problemi…\nBu problem kənddə ta əvvəldən mövcuddur. Gədiyin qonşuluğundakı kəndlərin qaz problemləri zamanla həllini tapsa da, bu kəndə hələ Sovet vaxtından qaz xətti çəkilməyib. Gədiklilər də qışboyu evlərini kəndin yaxınlığındakı meşədən odun qırıb gətirməklə qızdırmalı olur. Yayda isə həyətdə qaz balonu alışdırırlar.\nQubanın Su-Kanal İdarəsindən bildirilib ki, Gədikdə su kranları var və əhali meşənin bularlarından çəkilmiş su ilə təmin olunur. Yayın qurlaqlığı bulaqlardakı suyun səviyyəsini də aşağı salır. Bu səbəbdən də kənddə suyun təzyiqi azalır. İdarə problemi həll etmək üçün alternativ yollar axtarır.\nQubanın İcra Hakimiyyətindən bildirlib ki, kəndlərin qazlaşdırılması işləri davam etdirilir. Bu işlər növbəli şəkildə həyata keçirilir. Elektrik naqillərinə gəlincə, bununla bağlı qurum rayon işıq idarəsinə məktubla müraciət edib.\nÖncəkiHövsan Dəniz Limanında faciə – 31 yaşlı fəhlə konteynerin arasında qalıb öldü\nSonrakıƏli Nağıyevin əvvəlki vəzifəsinə – TƏYİNAT


"Məşhur tələbə yoldaşım": "Nailə televiziyaya qayıtmaq istəyir" - FOTO\nModern.az saytının “Məşhur tələbə yoldaşım” rubrikasının budəfəki qonaqları Bakı Slayvan Universitetinin Elmi işlər üzrə prorektoru Seyfəl Həsənov və ibtidai sinif müəllimi Nəcibə Nəzirovadır. Onlar tanınmış diktor, əməkdar artist, yayımlandığı dönəm populyar olan “Ailələr, talelər” verilişinin müəllif və aparıcısı olmuş Nailə İslamzadə haqqında danışırlar:\nSeyfəl Həsənov: “Nailə xanım qəşəngliyi ilə diqqətimizi cəlb etdi”\n“Nailə İslamzadə ilə mən bir kursda oxumuşuq. 1978-ci ildə M.F.Axundov adına Azərbaycan Pedaqoji Rus dili və Ədəbiyyatı İnstitutunun (indiki Bakı Slavyan Universiteti) rus dili və ədəbiyyatı fakültəsinə daxil olmuş, 1983-cü ildə də bitirmişik. Nailə xanımın həmin sahəyə meyli var idi. O vaxtlar meyli olmayan, hazırlıqsız adam oraya daxil ola bilməzdi. Çünki çox böyük müsabiqələr vardı. Nailə xanım da çox yaxşı oxuyub.\nBiz mehriban nəsil olmuşuq. O vaxt mehriban olmaya bilməzdik. Bir yerdə tələbə inşaat həftələrinə, pambıq yığmağa gedirdik, dərsdənkənar tədbirlərimiz çox olurdu. Ona görə də bir yerdə olmağa, bir-birimizlə ünsiyyət qurmağa imkanımız və vaxtımız çatırdı. Təvazökarlıqdan bir az kənar olsa da, biz intellektual tələbələr olmuşuq. Daha çox bu səpkidə söhbətlərimiz olurdu.\nNailə xanım qrupumuzdakı qəşəng qızlardan biri idi. Biz də cavan idik, gözəl qızları görməyə bilməzdik. Ona görə diqqətimizi cəlb etdi. Sonra Nailə xanımla dostlaşdıq, yaxın, səmimi dost olduq. İndi də dostluğumuz davam edir. Həftədə bir neçə dəfə zəngləşir, görüşür, söhbətləşirik. Dünyada nə olur-olsun, Nailə xanım öz dostluğundan, əqidəsindən, yoldaşlığından imtina edən deyil.\nNailə xanımın tələbəlik dövründəki xarakteri ilə indiki xarakteri arasında fərq olduqca azdır. Çox səmimi, savadlı, mehriban bir dost, tələbə yoldaşımızdır. Mən onu çox ziyalı, savadlı, hörmətli, mədəniyyətli bir şəxsiyyət kimi tanıyıram”.\n“Nailənin apardığı proqramlara baxıb müzakirə edirdik”\n“Beşinci kursda oxuyanda Nailə xanım artıq Azərbaycan Televiziyasında diktor işləyirdi. Təbii ki, biz buna sevindik, təbrik də etdik, ürək-dirək də verdik. Hər dəfə proqrama baxıb onun görüntülərini, diksiyasını, nitqini müzakirə edirdik. Biz həm də filoloq idik axı. İmkan olanda, görəndə ki, Nailə danışır, təbii, ona baxırdıq. Nailə ilkin olaraq daha çox “Xəbərlər”də idi, sonra “Ailələr, talelər” verilişini apardı. Nailə xanımın təfəkkür tərzi şəxsən mənim üçün çox maraqlıdır, ona görə izləyirdik. Onu diktor kimi lap yüksək qiymətləndirirəm. Nailə xanımı ən çox tanıtdıran onun mədəniyyəti, tərbiyəsi, şəxsiyyətidir. O, öz sahəsi üzrə getsəydi də, hesab edirəm ki, bundan az uğur qazanmazdı.\nNailə xanım həyatda efirdəkindən də mədənidir. Neytral vəziyyətlərdə sakit adamdır. Amma lazım olanda qızışmağı da bacarır. O güclü insandır. Bu insanın şəxsiyyəti bütövdürsə, təmizdirsə, səmimidirsə, o dəyişə bilməz. Tanınandan sonra özünü çəksin, yuxarı qoysun - belə şeylər indi də Nailə xanımda yoxdur, o vaxt da olmayıb.\nNailə xanımın bütün kursla münasibəti yaxşı idi. Biz ali məktəbi bitirəndən 25 il sonra bir görüş keçirdik. Böyük akt zalında 500 nəfərə yaxın adam var idi. O, içəri girən kimi hamı bildi ki, Nailə gəlir... Hamımız Nailəni çox istəyirik. O vaxt biz “Nailə” deyirdik, indi daha “Nailə xanım” deyirik.\nOna arzum budur ki, həmişə cavan qalsın, öz xasiyyətinə sədaqətli olsun, üzü gülər olsun. Oğlu İslamın uşaqlarını oynatsın, nənə olmağın ləzzətini çəksin”.\nNəcibə Nəzirova: “O, televiziyaya qayıtmaq istəyir”\n“Nailə xanımla bir “potok”da oxumuşuk. Slavyan Universitetinin rus dili ədəbiyyatı fakültəsində təhsil almışıq. Nailə ilə ilk tanışlığım yadımdadır: auditoriyada yığılanda gördük, hündür, qamətli, gözəl, suyuşirin bir xanım içəri girdi. Hamı istər-istəməz ona baxdı, danışığını eşidəndə daha da valeh olduq. Nailə çox səmimi, mehriban, davamiyyəti yaxşı, dərslərini həmişə əla oxuyan - hərtərəfli qız idi. Onunla rəfiqə olmuşuq. İndi də əlaqələrimiz var. Uşaqlarımızın toylarında iştirak edirik, onun evində olmuşuq. Tələbəlik vaxtı da tez-tez bizi evinə dəvət edirdi, çay süfrəsinə qonaq olurduq, maraqlı əhvalatlar danışırdıq.\nTələbəlik vaxtı Nailənin jurnalistikaya - televiziyaya marağı var idi. Həmişə aparıcılardan, diktorlardan - Tamilla Ələkbərova, Rafiq Hüseynov, Roza Tağıyeva, Şərqiyyə Hüseynovadan danışırdıq. Əsas Rafiq Hüseynovu bəyənirdi. Ona görə də Nailənin diktor olmağına təəccüblənmədim. Görkəmi də televiziyaya uyğun idi. Müəllimliyə də marağı var idi. Hərtərəfli qız idi, hər şeyə maraq göstərirdi. Yəqin, o sahəyə daha çox marağı olub ki, televiziyaya gedib. Tələbə yoldaşları kimi çox sevinir, demək olar, hər verilişini izləyirdik.\nNailə hərtəfərli diktordu. Onun Rafiq Hüseynov, Tamilla Ələkbərova kimi müəllimləri olub. Mən Rafiq Hüseynovu çox qiymətləndirirəm.\nNailəni çox izləmişəm. “Ailələr, talelər” verilişinə də əlbəttə, baxırdım. İndi Nailə az-az görünür. Zəng vuranda həmişə deyirəm ki, “sənin yerin televiziyada həmişə görünür. Niyə görünmürsən? Kanallara get, biriylə danış, yenə verilişi davam etdir”. Gözəl veriliş idi. Deyir: “Başqa şirkətdə işləyirəm. Çalışaram”. Məncə, qayıtmaq istəyir.\nNailə sakit, təvazökar, bir bacı kimi adama yol göstərən, çox savadlı, məsuliyyətli xanımdır. O, çox gözəl anadır. Eyni zamanda yaxşı rəfiqədir. Gedib-gəlməyi xoşlayandır. Məsələn, yoldaşım rəhmətə getdi, gəlmişdi. Həmişə bir-birimizə baş çəkirik. Ona həyatda xoşbəxtlik, can sağlığı arzulayıram. Nailə həmişə mənim üçün yol göstərən bir bacı olub”.\nMəşhur tələbə yoldaşım Nailə televiziyaya qayıtmaq istəyir FOTO


İctimai Şuranın üzvlərinə vəsiqələr paylandı\nTarix : 2019-09-27 17:53:38\nTəhsil naziri Ceyhun Bayramov Təhsil Nazirliyi yanında İctimai Şuranın üzvləri ilə görüşüb. Görüşdə Təhsil naziri nazirliyin ictimaiyyətlə qarşılıqlı fəaliyyəti istiqamətində görülən işlərdən danışıb. Bildirib ki, Təhsilin inkişafı üzrə Dövlət Strategiyasında təhsillə bağlı məsələlərin həllində ictimai dəstək qazanılması üçün effektiv icra mexanizminin formalaşdırılmasına xüsusi önəm verilir və yeni yaradılan İctimai Şura bu baxımdan əhəmiyyətli rola malik olacaq. Nazirlik yanında bu qurumun yaradılmasında əsas məqsəd nazirliyin fəaliyyətində şəffaflığı artırmaq, təhsil sahəsində ictimaiyyətlə qarşılıqlı münasibəti gücləndirmək və maarifləndirmə işlərini genişləndirməkdir.\nGörüşdə çıxış edən İctimai Şuranın üzvləri, o cümlədən Təhsil İşçiləri Azad Həmkarlar İttifaqı Respublika Komitəsi sədrinin müavini Mirzə Cəfərzadə ictimaiyyət tərəfindən onlara göstərilən bu etimadı doğruldacaqlarını deyiblər. Şuranın fəaliyyətinin təhsillə bağlı müxtəlif məsələlələrin ictimai müzakirəsinin və həllinin daha səmərəli təşkilinə xidmət edəcəklərini bildiriblər.\nDaha sonra Şuranın fəaliyyətinin təşkilati məsələləri müzakirə edilib.


Mazhar Alanson - Yandim Lyrics | LetsSingIt Lyrics\nMazhar Alanson / Lyrics Contribute\n"Yandim" LyricsMazhar Alanson\nThis song was submitted on November 23rd, 2016. Copyright with Lyrics © Universal Music Publishing Group. Written by Mahmut Mazhar Alanson, Ozan Colakoglu. Lyrics licensed by LyricFind.\n5.0/5Benim Hala Umudum VarYandim 5.0/5Yandýmshow all Mazhar Alanson songs 1.Don't Be So Shy lyricsImany2.Sexual lyricsNEIKED3.Closer lyricsThe Chainsmokers feat. Halsey4.Dynamite lyricsNause feat. Pretty Sister5.Sunset Lover lyricsPetit Biscuit6.You Want Me lyricsTom Zanetti feat. Sadie Ama7.Say You Won't Let Go lyricsJames Arthur8.This One's for You (Euro 2016) lyricsDavid Guetta feat. Zara Larsson9.Se På Mig Nu lyricsPetter feat. Linnea Henriksson10.We Don't Talk Anymore lyricsCharlie Puth feat. Selena Gomezshow this week's top 1000 most popular songs 1 hour, 0 min agoTearin' Out My Heart lyrics Axel Rudi Pell1 hour, 0 min agoTales Of The Crown lyrics Axel Rudi Pell1 hour, 0 min agoSweet Lil' Suzie lyrics Axel Rudi Pell1 hour, 0 min agoStreets Of Fire lyrics Axel Rudi Pell1 hour, 0 min agoSons In The Night lyrics Axel Rudi Pell1 hour, 0 min agoSlave Of Love lyrics Axel Rudi Pell1 hour, 0 min agoShoot Her To The Moon lyrics Axel Rudi Pell1 hour, 0 min agoSaint Of Fools lyrics Axel Rudi Pell1 hour, 1 min agoRun With The Wind lyrics Axel Rudi Pell1 hour, 1 min agoRide The Bullet lyrics Axel Rudi Pellshow more new songs Contributors\nHome Mazhar Alanson Lyrics


Sahibə Qafarova: "Ermənistanın belə addımları bundan sonra da adekvat cavablandırılacaq" | Report.az\nSahibə Qafarova: "Ermənistanın belə addımları bundan sonra da adekvat cavablandırılacaq" "Bu təxribatın məsuliyyəti Ermənistanın hərbi - siyasi rəhbərliyinin üzərinə düşür və qarşı tərəfin bu kimi addımları bundan sonra da adekvat şəkildə cavablandırılacaq".\n17 Noyabr , 2021 23:33\n"Bu təxribatın məsuliyyəti Ermənistanın hərbi - siyasi rəhbərliyinin üzərinə düşür və qarşı tərəfin bu kimi addımları bundan sonra da adekvat şəkildə cavablandırılacaq".\n"Report" xəbər verir ki, bu fikirləri Azərbaycan Milli Məclisinin sədri Sahibə Qafarova tviter hesabında yazıb.\n"Allah şəhidlərimizə rəhmət eləsin!", - paylaşımda deyilir.\nRus versiyası Сахиба Гафарова: На такие шаги Армении в будущем будет дан адекватный ответ


“Dövlətin yardımları ilə yanaşı, insanlar da bir-birinə yardım etməyə üstünlük verir" - Politoloq - Mediapost İnformasiya Agentliyi\n“Dövlətin yardımları ilə yanaşı, insanlar da bir-birinə yardım etməyə üstünlük verir" - Politoloq\n16.04.2020 10:17 Cəmiyyət\nHəmişə Azərbaycanın milli-mənəvi dəyərlərində humanizm, mərhəmət, xeyirxahlıq nəciblik kimi aşılanıb. Bu nəciblik valideyndən övlada, övladdan ailəyə, ailədən cəmiyyətə, cəmiyyətdən dövlətə ötürülən bir zənginlikdir. Buna görədir ki, heç vaxt uşaqlar, yaşlı insanlar, kimsəsizlər, xəstələr, həssas qruplar, bir sözlə, ehtiyaclılar diqqətdən kənar qalmayıb, o zənginlikdən bir pay ala biliblər.\nXüsusi karantin rejimində də paytaxtda və regionlarda dövlət yardımları davam etdirilir. Bununla yanaşı, yardımlaşmanı müxtəlif xeyriyyə qurumları, imkanlı şəxslər, sənət adamları, peşə sahibləri də fərdi formada edirlər.\nMövzu ilə bağlı “MediaPost”a münasibət bildirən politoloq İlyas Hüseynov pandemiya dövründə belə yardımlaşmaları Azərbaycanda birliyin, milli vəhdətin olması ilə əlaqələndirib. O bildirib ki, belə xoş hallar digər insanları da yardımlaşmağa təşviq edir:\n“Dövlətin yardımları ilə yanaşı, insanlar da bir-birinə yardım etməyə üstünlük verdi. Bu yardımlaşma həm Bakı şəhərində, həm də bölgələrdə müşahidə olundu. Əsasən kimsəsiz, imkansız ailələrin, yaşlı insanların gündəlik ərzaq təminatı, qayğıları ilə maraqlanılırdı. Bu kampaniyada nəinki millət vəkilləri, imkanlı şəxslər, sənət adamları, eyni zamanda sadə insanlar da iştirak edirdi. İnsanlar bir-birlərinə qayğı, nəvaziş göstərirlər. Ona görə də bu prosesləri yalnız alqışlamaq lazımdır. Bu gün belə insanlar haqqında məlumatlar verilir, proseslərə sosial işçilər cəlb olunur (həm Əmək və Əhalinin Sosial Müdafiəsi Nazirliyindən, həm də müxtəlif qurumların). Azərbaycan Prezidenti Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun şəhər və rayon birliklərində çalışan işçilərin əmək haqqını artırdı. Bu artıq dövlət qayğısıdır, ancaq vətəndaşların özləri də könüllü yardımlaşmaya həvəslidirlər. Bu gün müxtəlif dəstək qrupları fəaliyyət göstərir, bank hesabları açılır, bura nəinki Azərbaycanda yaşayan, eyni zamanda bizim xarici ölkələrdə yaşayan soydaşlarımız da qoşulurlar.\nÇalışmaq lazımdır ki, bu pandemiyadan zərərçəkən heç bir insan kənarda qalmasın. Milli həmrəylik göstərmək vaxtımızdır. Ona görə bu proseslərə dəstək olmaq lazımdır. Görün Koronavirusla Mübarizəyə Dəstək Fonduna nə qədər məbləğ köçürüldü, ianələr edildi. Bu, Azərbaycan vətəndaşlarının birlikdə güclü olmasının göstəricisidir".


Cavid Qurbanovun “sağ əli”ndən dövlətə meydan oxuyan təmtəraq: Qalib Məmmədov Qubadlıda nə axtarırdı? – FOTO - Savash.org\nƏsas səhifə/Region/Cavid Qurbanovun “sağ əli”ndən dövlətə meydan oxuyan təmtəraq: Qalib Məmmədov Qubadlıda nə axtarırdı? – FOTO\n“KDY Logistics” şirkətinin Azərbaycan qrupunun Direktorlar Şurasının sədri Qalib Məmmədov erməni işğalından azad edilmiş Qubadlıda qurduğu məclislə özünü diqqət mərkəzinə gətirib.\nİntihar edən Sevilin qəbri boş xonçalarla bəzədilib - VİDEO\nİcra başçısının həbsxanadakı lüks həyatı – “Özlərinə qulluqçu da götürdülər…”


Ağcabədi-Yevlax yolu zibilxanaya çevrilib - FOTOLAR » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Ağcabədi-Yevlax yolu zibilxanaya çevrilib - FOTOLAR\nAğcabədi-Yevlax yolu zibilxanaya çevrilib - FOTOLAR\nOxunub: 1 522 Ağcabədi rayonu ilə Yevlax arasında olduqca starteji əhəmiyyət daşıyan, onlarla kəndi birləşdirən, ən əsası isə hərbi məqsədlər üçün istifadə edildiyi yolun aqibəti hamını təəccüb içində qoyub\nAğcabədi rayonu ilə Yevlax arasında olduqca starteji əhəmiyyət daşıyan, onlarla kəndi birləşdirən, ən əsası isə hərbi məqsədlər üçün istifadə edildiyi yolun aqibəti hamını təəccüb içində qoyub. JAM.AZ xəbər verir ki, dövlət əhəmiyyəti daşıyan bu yolun yaxınlığında iri zibilxana olsa da, yolun özü zibilliyə çevrilib.\nBildirək ki, Ağcabədi-Yevlax yolunun toplam 4 km-lik hissəsi ya keçilməzə çevrilib, ya da zibil dağları ilə «bəzənib». Buna səbəb rayonlardan toplanan zibillərin nəzərdə tutulan əraziyə deyil, məhz yola tökülməsidir.\nBu azmış kimi, 10 kəndi birləşdirən həmin starteji yolun təmiri də iki ildir havadan asılı qalıb. JAM.AZ xəbər verir ki, iki il əvvəl asfalt örtüyü qaşındıqdan sonra təmir olunacağı bildirilsə də, yolda bir qarış yer belə düzəldilməyib. Üstəlik, yağan yağış və qar sularından dolayı yolun qaşınmış hissələri kölməçələrə çevrilib, bərbad hala düşüb.\nRayon sakinləri bildirirlər ki, hərbi yolun zibilliyə çevrilməsi ilə yanaşı, vəhşi heyvan təhlükəsi də artıb. Onların bildirdiyinə görə, bu yolun üzərindəki zibilliklərə dadanan vəhşi heyvanlar artıqlarla qidalanırlar. Nəticədə, yolxucu xəstəliklərin daşıyıcısına çevrilirlər. Camaat deyir ki, zibillik hesabına qidalanan vəhşi heyvanların insanlara və əhalinin mal-qarasına hücum etmələri isə adi hala çevrilib.\nOnu da bildirək ki, qeyd olunan yol hərbi-strateji əhəmiyyət daşıdığından Müdafiə Nazirliyi də məsələyə qarışmalıdır. Çünki cəbhə xəttinə yaxın ərazi olaraq tanınan Ağcabədinin rəhbərliyi ilə məsələni yoluna qoymaq mümkündür. Sabah müharibə başlayarsa, bu yolların hansı mühüm əhəmiyyət daşıyacağını deməyə isə gərək yoxdur.\nMəsələ ilə bağlı aidiyyatı qurumların da mövqeyini dərc etməyə hazırıq.


Bir həftəyə 4 kq arıqladan pəhriz » Qadin.Net ~ İlk milli qadın portalı... Azərbaycan xanımlarına...\nBir həftədə 4 kiloqram arıqlamağa kömək edən sürətli pəhrizlə tanış olun.\nHər gün 1 saat templi yeriyin. Bol-bol su için, heç bir pəhriz tək başına işə yaramayacaq.\nBalıq və ya bonfile, salat.\nBu pəhrizi sıx-sıx təkrar etməkdən qaçmaq məsləhətdir. Sağlam bir şəkildə arıqlamağınız üçün məsləhətlərə qulaq asmağınızda fayda var. Orqanizminiz bu kimi pəhrizləri təkrarladıqda qaldıra bilərmi? Bunu bir həkimlə məsləhət etməlisiniz.\n1hefteye 4 kq ceki itirseydim ne derdim?((((\n4 mart 2015 00:19\nDeyesen mende yaas-yavas kokelmeye basliyirame.Pehrize baslamali olacam\n27 fevral 2015 13:05\nmene lazim deyil cunki ariqam tesekurler yenede xebere gore.\n24 fevral 2015 12:25\nBeli tamamile duzdur\nÇox yaxşı diyetdi……..\n6 fevral 2015 00:54\nInanmiram ki, bir hefteye 4kq ceki atmaq mumkun olsun.\ncamahat bir aya 3 kilo ancaq ariqlayir. qaldiki bir hefdeye dort kilo mence duzgun deyil\n2 fevral 2015 01:34\nBele pehrizler cox tehlukelidir, insan bir hefteye nece 4 kq ata bilerrr???\n2 fevral 2015 01:21\nBu pehrizi etsem arıqlıayaramki mən heç inanmagım gəlmir\nBəlkə arıqladınız nə bilmək olar.\nseher bir defe alma yesek saglam ola bilerik hemcinin seher bir stekan su icsek yaxsi olar\n24 yanvar 2015 16:54\nMənim öz rejimim var o rejim mənim üçün bir pəhrizdi.\n24 yanvar 2015 00:13\nHƏR BİRİNİZƏ ŞƏRHLƏR ÜÇÜN TƏŞƏKKÜR EDİRƏM.\nariqlamaq istemirem cunki ariqam yenede twk\n22 yanvar 2015 00:32\nAZ YEDE XANM INDI ARIXLAMAX ISTEYIRSEN EEEEE\nMaraqli pehrizdi yoxlamaq olar\n21 yanvar 2015 19:34\nMenim xususi pehrizim var. Bu pehrizide sinamaq olar.\n21 yanvar 2015 09:06\nMaraqli pehrizdir amma bu pehrizden sonra suretlede kilo almaq olar mence.\n21 yanvar 2015 03:00\nFaydali xebere gore cox sag olun amma ehtiyacim yoxdu\nSag əlin mənim başıma canım..


Bu gün müəllimlərin peşə bayramıdır - Ekspress.az\nEkspress.az xəbər verir ki, 5 oktyabr Azərbaycanda müəllimlərin peşə bayramı qeyd olunur. 1966-cı ilin bu günü UNESKO və Beynəlxalq Əmək Təşkilatının birgə təşkilatçılığı ilə çağırılan konfransda müəllimlərin peşə fəaliyyətinin şərtlərini müəyyən edən "Müəllimlərin statusu haqqında" adlı ilk beynəlxalq sənəd imzalanıb.\nQeyd edək ki, "Müəllimlər günü" hazırda dünyanın 100-dən çox ölkəsində ümumdünya səviyyədə, bəzi ölkələrdə isə müxtəlif tarixlərdə milli səviyyədə qeyd edilir. Azərbaycanda "Müəllimlər Günü" ilk dəfə 1993-cü ilin oktyabrın 5-də qeyd olunub.


Rxb60cv1b. Daikin rxb60cv1b. Daikin ftxb60cv1b. Ftxb60cv1b.\nКоличество Кондиционер сплит-система DAIKIN FTXB60CV1B/RXB60CV1B (инвертор)\nАртикул: 67483decaf7c Категории: Daikin, Кондиционеры (сплит-системы) Метка: DAIKIN\nМощность в режиме нагрева: 6,4 кВт\nПотребляемая мощность(охл./нагрев), Вт: 1770/1930 Вт


Axı bu ayrıseçkilik qoxan cümlələr bir aydının qələmindən necə çıxa bilər?! » Xeberdar.net\n(Dostum Aydın Canıyevin oxumaq istəmədiyi cavabım)\nBir neçə gün öncə bir dostumun önərisi ilə Aydın Canıyevin "İlkxeber" saytında dərc olunmuş “Olanımız elə o 3 hərfdir də, bir də adımız!” adlı yazısını oxudur. Doğrusu heyrət yaşadım. Qələminə və istedadına sayğı duyduğum Aydın bəydən bu qədər əsassız və cəfəng fikirlərlə zəngin bir yazı mənim üçün gözlənilməz oldu. Aydın bəyin yazılarında sərgilədiyi cəsarətinə sayğımdan dolayı düşündüm ki, bu haqda mütləq üz üzə gələndə fikrimi bildirəcəm və yazı ilə bağlı lazım gəlsə onu müəllifi olduğum SOYDAŞ verilişi çərçivəsində debata çağıracam. İnsafla deməliyəm ki, bu yazı da müəllifin cəsarətli yanaşmalarımdan yan keçməmişdi. Xüsusilə mövcud hakimiyyətin , məmurların dilimizə münasibətilə bağlı , ölkəmizin diktaturaya çevrilməsi xüsusunda Aydın bəyin yazıdakı mövqeyi təqdirediləsidir. Amma qələmin müqəddəsliyi təkcə cəsarətli yazanda deyil, əsas etibarilə gerçəyi əks etdirdikdə daha çox özünü doğruldur. Həmin qələm ki, müqəddəs kitabın 68-ci surəsində Ona and içilir. Aydın bəyin "Olanımız elə o 3 hərfdir də, bir də adımız!” yazısını oxuyandan bir gün sonra yazıda adı keçən hörmətli ziyalımız Sabir Rüstəmxanlının sosial şəbəkədə olduqca dolğun və əsaslandırılmış bir status-yazısı yayıldı. Oxudum, bəyəndim və sosial şəbəkədə təşəkkür də etdim. Gecənin gec saatlarında isə FB dostum Aydın Canıyevdən mesaj qutuma bu təşəkkürü və bəyəni qınayan qısa bir sual -mesaj daxil olmuş, ardınca da hörmətli yazar mənim cavabımı gözləmədən “ bloklama” imkanından faydalanmışdır. Yəni artıq Aydın bəyə özəldən cavab yazmam mümkün olmadığından nisbətən geniş cavab yazmaq məcburiyyətində qaldım. Əslində isə sual verib cavabı önəmsəməmək ya kompleksdən, ya da təkəbbürdən doğan xüsusiyyət sayılır.\nNecə ki, məlum yazıda “Mənim üçün dünya ilk olaraq əxlaqdan, sonra elmdən, ədəbiyyatdan, tamamlayıcı olaraq inancdan ibarətdir!” deyə iddiada bulunan Aydın bəyə öz yazısından təkcə bir neçə bölümü xatırladaraq öz xarakterimə uyğun qısa cavablar yazacam. Amma öncə məqalənin ortaya çıxması xüsusunda mənim üçün mübhəm görünən bəzi nöqtələri qeyd etməyi vacib bilirəm.\nKimsəyə sirr deyil ki, hal hazırda Azərbaycan Respublikasında dilin rəsmi adı Azərbaycan dilidir. 1995-ci il Əsas Qanunu ilə dilimizə haqsızlıq edilərək 24 ildir ki, məhz bu adla çağırılır. Və bu gün də dilimizin adının dəyişdirilməsilə bağlı hər hansı rəsmi təşəbbüs yoxdur. Yoxdursa, Aydın bəy məlum yazını yazmaqla nə məqsəd güdür? Demək istədiyim budur ki, yazı lap başından yanlış konsept üzərində qurulub.\nGerçəkdən görəsən Aydın bəyi bu ritorika ilə yazmağa nə vadar edir ?:-“ 1985-ci ildə BDU-da “Azərbaycan tarixi” fənnindən dərs keçərkən HƏQARƏTLƏ talışları “cırlaşmış fars” kimi təqdim edərək, həqiqi adı türk olanın tarixini “sovet ölkəsinin bir parçası” formasında tədris edən İbadulla Mədətovlardan sovetin dağılmasıyla canımız qurtardısa, türklə talış düşmən olmadısa, bunu növbəti cəhddə RF FSB-si ayrı formatda bacarmadısa, indiki qarışıq dönəmdə DİL ÜSTÜNDƏ yapmaq “heç doğru deyil demək” azdır, hətta cinayətdir!”\nİnsafla yanaşsaq, nə dilimizin Aydın Canıyevin iddia etdiyi kimi Türkiyələşdirilməsi prosesi gedir, nə də bu prosesin türk-talış qarşıdurmasına gətirib çıxara biləcək hər hansı işartıları belə mövcud deyil. Əslində müəllif dilimizin ruslaşdırılması prosesinə qarşı mövqe sərgiləsəydi daha ədalətli səslənməzdimi?\nMüəllif yazır:”İndi, əfəndilər, bu “yaxınlaşdırma” adlanan ortaq türkcənin əslində dövlətin elan etdiyi azərbaycançılıq ideologiyasından imtina etmək demək olduğunu bir qırağa qoyuram və soruşuram: 100 ildən artıq sizi böyük bilib dilinizi öyrənənləri birdən-birə hara atırsınız, hara tullayırsınız, öz başınıza gələn fəlakətlərin fəsadlarını aradan qaldırmamış, bir əsrdə üç dəfə əlifba dəyişib xalqınızı öz saxlancından məhrum etmiş istilaçıların yolunu hansı ağılla, hansı əqidə ilə gedirsiniz?” Bu da sirr deyil ki, ortaq türkcənin fəlsəfəsi Azərbaycan türkcəsinin Türkiyə türkcəsinə çevrilməsi deyil, müstəqil Türk Dövlətlərinin öz aralarında , özəlliklə mədəni əlaqələrin genişləndirilməsi sahəsində ortaq dildə danışılması düşüncəsi üzərində qurulub. Bu reallığı da Aydın bəyin bilmədiyi qənaətində deyiləm. Elə isə ortaq türkcə məsələsinə bu qədər qərəzli yanaşma hansı zərurətdən ortaya çıxmışdır?! İnanmıram ki, hörmətli Aydın Canıyev Türk Cumhuriyyətləri rəhbərlərinin öz aralarında rusca danışmalarının da tərəfdarı olsun.\nYazıdan anlaşılır ki, Aydın bəy farsca da bilmir. Farscanın talışcadan, talışcaya nisbətən yaxın olan gilək dilindən fərqini də bilmir( İrandakı talışların əksəriyyəti Gilan ostanında - Həşpər, Asalem, Ənzəli ətrafında yaşadıqları üçün elə daha çox giləklərlə qaynayıb qarışıblar. Nəinki talışların, sayca talışlardan qat qat çox olan giləklərin belə ibtidai təhsil imkanları da yoxdur) Hətta Fizulinin “Leyli və Məcnun”u farsca yazdığına Bayrondan gətirdiyi misalla israr edən Aydın bəyin bu məsələdə primitiv savada belə malik olmadığı ortaya çıxır. Elə isə özünə qayıtmağı yanakı şəkildə farsa qayıtmaqda bilən Aydın bəyə bircə faktı açıqlamaq istəyirəm - Azərbaycanımın əziz vətəndaşları olan talışların təxminən digər yarısının da yaşadığı İranda uzun illərdən sonra təxminən 12 il öncə Rəşt radiosunun nəzdində talış dilində sərhədaşırı( bəli məhz sərhədaşırı, sanki İranda heç talışlar yaşamır) radio açdılar ki, Azərbaycandakı talış bacı qardaşlarımıza islam adı altında irançılığı təbliğ etsinlər. Bu prosesin bu gün də davam etdiyi hər kəsə bəllidir. İnanmıram ki, ÖZÜNƏ dönmək macəraçılığı ilə bu boyunduruğu da Aydın bəy kimi aydınlar qəbul edələr?!\nMüəllif bir daha məlumatsızlıq sərgiləyərək belə iddia edir: "Yaxşı, rədd olsun talış da, ləzgi də, qalan xalqlar da, heç Təbrizli, Xoylu, Mərəndli, Rəştli, Zəncanlı qardaşlarınızdan soruşdunuzmu ki, belə bir niyyətimiz var? Yaxşı, hamı özünü qurban verdi Sabir Rüstəmxanlının ikicütbirtək şeirinə, Kamil Vəlinin “ki”-dən olan doktorluq işinə, Vaqif Sultanlının cahanşümul təklifinə, bəs o taydakı 30 milyon qəbul edirmi ordakı Xuduş kişiyə Huduş kişi deyilməyini? Edəcəkmi? Ağlınıza keçə yamamasınlar, həqiqi türk dili oyandadır e! “\nBu məsələdə də İran coğrafiyasını qarış qarış gəzən, həyatının 15 ilini orada yaşamış, Güney Azərbaycan insanının psixologiyasına yaxından bələd olan biri kimi yenə Aydın bəyin qərəzli , əslində diletant mövqeyi ilə üzləşirəm. Görünür Aydın bəy Güneydəki proseslərdən ya xəbərsizdir, ya da gerçəyi qəbul etmək istəmir. Son 20 ildə Güney Azərbaycanda yazarlar , qələm sahibləri, elə sadə insanlar Vətənin quzeyindən fərqli olaraq özündə Azərbaycan və Anadolu türkcələrini ehtiva edən ortaq türkcədə yazır, yaradır, danışır və hətta bizləri də rus, ərəb, fars sözlərindən qurtulmamaqda məzəmmət də edirlər. Görünür Aydın bəyin Güneylə tanışlığı heç Heyran gədiyindən o tərəfə keçməmişdir.\nTəəsüflər olsun ki, yazının haqsızlıq və qərəz üzərində köklənən ritorikası içindəki haqlı məqamları da kölgədə buraxmışdır: “Sabah talışın, ləzginin işverən statusunda türkün üzünə durğuzmaq üçün istismar olunmayacağına bir kimsə də yox zəmanət versin!” Gerçəkdən beynində bu düşüncəni yaşatmaq və onu yazıya köçürmək üçün nə qədər insafsız olmalısan?! “ Axı bu ayrıseçkilik qoxan , həqiqəti ayaq altına alan cümlələr bir aydının qələmindən necə çıxa bilər?! Məncə çox uzatmağa gərək yoxdur, amma təxminən yaşıdım olan yazı müəllifinə sonda bircə sualım var. Şəxsən mən gənclik dönəmi ötən əsrin 80-ci illərinə təsadüf edənləri yanmış nəsil hesab edirəm və 25 ildir o nəsil talışı ilə, türkü ilə, ləzgisi ilə haqsızlıq məngənəsindədir. Elə isə əlini vicdanının üstünə qoyub məhz bu sualıma cavab ver hörmətli Aydın bəy:" Ötən 25 ildə Azərbaycan adlı ölkəmizdə sən Lənkəranda doğulan genetik talışla, mən Salyanda doğulan genetik türkün vətəndaş haqlarımızın pozulmasında hər hansı fərq olubmu?"\nBu ölkə türkü ilə, talışı ilə, tatı, ləzgisi, xınalığı ilə gözəldir, dini etnik fərqliliklər gerçəkdən bu yurd üçün nemətdir. Bu gün gözəl olmayan isə ölkəmdəki haqsızlıqlardır.\nAzərbaycanımızın bütün vətəndaşlarına azad, demokratik Vətəndə yaşamaq diləyilə Rüfət Muradlı\nAydın Mirzəzadə: "Mingəçevir Dövlət Universitetinin hicab qadağası doğru deyil"\n“Rüfət Səfərovla bağlı təxribatın səbəbi aydın oldu”\n“Respublika” qəzeti Mikayıl Cabbarovun adından yazı dərc edib! – Nazirlikdən təkzib\nİnsanların yorğun və əzgin olmasının səbəbləri aydın oldu


06 - “Azərbaycan Respublikası Qobustan rayonunun Qobustan bələdiyyəsinin Nizamnaməsi”nin təsdiq edilməsi haqqında\nYERLİ ÖZÜNÜİDARƏ ORQANLARININ QƏRARLARI\n“Azərbaycan Respublikası Qobustan rayonunun Qobustan bələdiyyəsinin Nizamnaməsi”nin təsdiq edilməsi haqqında\n1. “Azərbaycan Respublikası Qobustan rayonunun Qobustan bələdiyyəsinin Nizamnaməsi”nin təsdiq edilməsi haqqında Qobustan bələdiyyəsinin iclası\n1. “Azərbaycan Respublikası Qobustan rayonunun Qobustan bələdiyyəsinin Nizamnaməsi” təsdiq edilsin (əlavə edilir).\n3. “Normativ hüquqi aktlar haqqında” Azərbaycan Respublikası Konstitusiya Qanununun 4.2-ci və 64.4-cü maddələrinə əsasən Qobustan rayonunun Qobustan bələdiyyəsinin nizamnaməsində müvafiq dəyişikliklər edilərək nizamnamə yeni redaksiyada qəbul edildiyi üçün həmin bələdiyyənin 2000-ci il 27 fevral tarixli 02 və 2009-cu il 29 may tarixli 06 nömrəli qərarları ləğv edilsin.\n4. Qərarın icrası Qobustan bələdiyyəsinin sədrinə həvalə edilsin.\nQobustan rayonunun Qobustan bələdiyyəsinin “17” “iyun” 2016-cı il tarixli iclasının “06” nömrəli qərarı\nSədr Vasif Novruzov\nAZƏRBAYCAN RESPUBLİKASI QOBUSTAN RAYONUNUN QOBUSTAN BƏLƏDİYYƏSİNİN\n1.2. Qobustan rayonunun Qobustan bələdiyyəsi (bundan sonra Bələdiyyə) Azərbaycan Respublikasının Konstitusiyasına, “Bələdiyyələrin statusu haqqında” Azərbaycan Respublikasının Qanununa və Azərbaycan Respublikasının Seçki Məcəlləsinə uyğun olaraq ümumi, bərabər, birbaşa seçki hüququ əsasında sərbəst, şəxsi və gizli səsvermə yolu ilə seçilmiş bələdiyyə üzvlərindən ibarət kollegial orqan olub qanunla müəyyən edilmiş ərazi hüdudları daxilində yerli özünüidarəetməni həyata keçirmək məqsədilə yaradılmışdır.\n1.4. Bələdiyyənin adı: Qobustan rayonunun Qobustan bələdiyyəsi.\n1.5. Bələdiyyənin ünvanı: Qobustan rayonunun Qobustan şəhəri Heydər Əliyev prospekti 107. Qobustan rayonunun Qobustan bələdiyyəsi Qobustan şəhərinin ərazi sərhədləri daxilində özünüidarəetmə formasında fəaliyyət göstərir.\n3.2.4. vergi qanunvericiliyinə uyğun olaraq vergi ödəyicilərinin ayrı-ayrı kateqoriyalarını vergidən tam və ya qismən azad etmək, vergi dərəcələrinin aşağı salınması barədə qərar qəbul edilməsi və yerli ödənişlərin müəyyən edilməsi;\n3.2.5. növbəti büdcə ili üzrə yerli büdcənin layihəsini və onun icrası haqqında hesabatların və illik və yarımillik maliyyə hesabatlarının təsdiq edilməsi;\n3.2.7. dövlət sosial təminatından əlavə mütəmadi və birdəfəlik sosial təminat, dövlətin həyata keçirdiyi sosial inkişaf proqramlarında nəzərdə tutulmayan və ya onlara əlavə olaraq, təhsil, səhiyyə, mədəniyyət, yaşayış və qeyri-yaşayış binalarının saxlanılması və istifadə edilməsi, sanitariya müəssisələrinin təşkili, saxlanılması və inkişafı, mənzil tikintisi, yerli əhəmiyyətli su mənbələrindən istifadə, su təchizatının və kanalizasiya təsərrüfatının təşkili, saxlanılması və inkişafı, yanacaq təchizinin və satışının təşkili, bələdiyyə yollarının tikilməsi və saxlanılması, mövcud qəbiristanlıqların qorunması, abadlaşdırılması, yeni qəbiristanlıq sahələrinin ayrılması, yas mərasimlərinin keçirilməsi üçün nəzərdə tutulmuş tikililərin təmiri və yenilərinin inşası, mərasim xidmətlərinin, o cümlədən bələdiyyənin ərazisində yaşayan əhalinin aztəminatlı təbəqəsindən olan mərhumların dəfn və yas mərasimlərinin təşkilinə yardım göstərilməsi, yerli nəqliyyat və rabitə xidmətinin təşkili, ticarət, ictimai iaşə və məişət xidmətlərinin təşkilinə şərait yaradılması, mədəniyyət müəssisələrinin inkişafına yardım göstərilməsi, tarix və mədəniyyət abidələrinin saxlanılması, informasiya xidmətinin təşkili, kütləvi informasiya vasitələrinin fəaliyyəti üçün şərait yaradılması, kimsəsizlərə, xəstələrə, qocalara, maddi imkansızlara, valideyn himayəsindən məhrum olmuş, həmçinin istedadlı uşaqlara əlavə yardım, fiziki tərbiyə və idmanın inkişafına yardım göstərilməsi, əhalinin məşğulluğuna, adamların peşələri üzrə işlə təmin olunmasına, gənclərin sosial hüquqi müdafiəsinə, ailə kəndli təsərrüfatının inkişafına kömək göstərilməsi və yerli infrastrukturun digər sahələrini əhatə edən yerli sosial müdafiə və sosial inkişaf proqramlarının qəbul və icra edilməsi. Bu məsələlər üzrə bələdiyyə dövlət orqanlarının müvafiq proqramlarının həyata keçirilməsinə müdaxilə edə bilməz;\n3.2.9. dövlətin həyata keçirdiyi ekoloji proqramlarda nəzərdə tutulmayan və ya onlara əlavə olaraq yerli əhəmiyyətli ekoloji təmizlik məsələlərinin həllinə yerli əhalini cəlb etməklə yerli şəraitdə mövcud olan ekoloji tarazlığın qorunub saxlanılması, bələdiyyə ərazisinin yaşıllaşdırılması və abadlaşdırılması, məişət tullantılarının yığılması, nəql edilməsi, zərərsizləşdirilməsi, emalı və bu sahədə başqa məsələlərin həlli üçün tədbirlər görülməsi, suyun, havanın, torpağın hər cür çirklənmədən qorunması, qonºu bələdiyyələrlə ekoloji tədbirlərin və yerli əhəmiyyətli digər tədbirləri əhatə edən ekoloji proqramların qəbul və icra edilməsi. Bələdiyyə dövlətin ekoloji proqramları ilə yerli ekoloji proqramların əlaqələndirilməsinə, müəyyən hallarda birgə tədbirlərin həyata keçirilməsinə yardım göstərir;\n3.3. Bələdiyyənin bütün iclasları protokollaşdırılır. Protokol iclasın sədri və katibi tərəfindən imzalanır və bələdiyyənin möhürü ilə təsdiqlənir. İclasın protokolunda onun nömrəsi (hər ilin əvvəlində nömrələr yenilənməlidir), iclasın keçirildiyi yer, tarix, iclasda iştirak edən və etməyən bələdiyyə üzvlərinə və dəvət olunan şəxslərə dair məlumat, iclasın sədri, katibi, iclasın gündəliyi, gündəliyin təsdiqi üçün keçirilən səsvermənin nəticəsi, məruzəçilərin adları, soyadları, məruzənin qısa məzmunu, çıxışların qısa məzmunu, müzakirə olunmuş məsələlərə dair qəbul edilmiş qərar, habelə bununla bağlı keçirilən səsvermənin nəticəsi göstərilməlidir. Protokol təsdiqlənənədək bələdiyyə üzvünün onun mətni ilə tanış olmaq və öz yazılı qeydlərini bildirmək hüququ vardır. Bələdiyyənin iclas protokolu müvafiq kitabda qeydiyyata alınır, həmin kitab üzrə verilən nömrə protokolun nömrəsi hesab olunur.\n3.4. Bələdiyyə öz səlahiyyətlərinə aid məsələlərin qabaqcadan nəzərdən keçirilməsi və qərar layihələrinin hazırlanması üçün, habelə bələdiyyənin qərarlarının həyata keçirilməsinə yardım göstərilməsi, bələdiyyənin tabeliyində olan müəssisə, idarə və təşkilatların fəaliyyətinə nəzarət üçün daimi və başqa komissiyalar təşkil edir. Daimi və başqa komissiyalar səlahiyyətləri daxilində fəaliyyətlərinin təşkili məqsədi ilə öz işinə ekspertlər cəlb edə bilər. Daimi və başqa komissiyalar Azərbaycan Respublikasının 2000-ci il 14 aprel tarixli 859-IQ nömrəli Qanunu ilə təsdiq edilmiş “Bələdiyyələrin daimi və başqa komissiyaları haqqında” Əsasnamə və bu Nizamnamə əsasında fəaliyyət göstərir.\n3.5. Bələdiyyənin daimi və başqa komissiyaları bələdiyyə üzvlərindən ibarətdir.\n3.6. Bələdiyyənin daimi və başqa komissiyalarının əsas vəzifələri aşağıdakılardan ibarətdir:\n3.6.1. yerli əhəmiyyətli sosial müdafiə və sosial inkişaf, ekoloji, iqtisadi inkişaf, yerli xidmət üzrə proqramlar hazırlayıb bələdiyyənin iclasına və ya bələdiyyənin qərarına əsasən yerli əhalinin müzakirəsinə çıxarmaq;\n3.6.2. yerli əhəmiyyətli məsələləri müzakirə etmək, bələdiyyə iclaslarında müzakirə üçün proqramlar, arayışlar, qərar layihələri və başqa materiallar hazırlamaq;\n3.6.3. bələdiyyə və onun icra aparatı üçün təkliflər hazırlamaq;\n3.6.4. seçicilərin tapşırıqlarının yerinə yetirilməsinin təşkilinə və yoxlanılmasına kömək etmək.\n3.7. Daimi və başqa komissiyalar bələdiyyə qarşısında məsuliyyət daşıyır və ona hesabat verir.\n3.8. Bələdiyyənin icra orqanı onun icra aparatıdır.\n3.9. Bələdiyyənin icra aparatı bələdiyyənin sədrindən, yerli əhaliyə xidmət, iqtisadi, ekoloji, sosial müdafiə və sosial inkişaf proqramlarını həyata keçirmək üçün yaradılan idarə, şöbə və digər struktur bölmələrdən ibarətdir. Bələdiyyənin icra aparatı bələdiyyənin, habelə bələdiyyənin daimi və başqa komissiyalarının təşkilati, informasiya, kargüzarlıq, maddi-texniki təminat məsələlərini həyata keçirir, bələdiyyə sədrinin tapşırıqlarını yerinə yetirir, bələdiyyənin qərarlarının icrasını təmin edir. Bələdiyyənin icra aparatının struktur bölmələrinin rəhbərləri görülmüş işlər barədə bələdiyyə sədrinə və bələdiyyəyə hesabat, daimi və başqa komissiyaların iclaslarında səlahiyyətlərinə aid məsələlər barəsində məlumat verirlər.\n3.10. Yerli əhaliyə xidmət, iqtisadi və sosial proqramlarını həyata keçirmək üçün yaradılan icra strukturlarının rəhbərlərini bələdiyyənin qərarına əsasən, digər işçilərini isə birbaşa bələdiyyənin sədri vəzifəyə təyin edir.\n3.11 .Bələdiyyənin icra aparatının fəaliyyətinə bələdiyyənin sədri rəhbərlik edir.\n3.12. Bələdiyyənin icra aparatının strukturu onun qarşısında duran vəzifələrdən və maliyyə vəziyyətindən asılı olaraq bələdiyyə iclasının qərarı ilə təsdiq edilir.\n3.13. Bələdiyyənin icra aparatının səlahiyyətlərinə aşağıdakılar daxildir:\n3.13.1. bələdiyyəyə baxılmaq və təsdiq edilmək üçün təqdim edilən büdcə, plan, proqram və qərar layihələrinin hazırlanması;\n3.13.2. bələdiyyənin qəbul etdiyi qərarların yerinə yetirilməsi;\n3.13.3. bələdiyyə sədrinin qəbul etdiyi qərarların yerinə yetirilməsi;\n3.13.4. bələdiyyə mülkiyyətinin və bələdiyyənin istifadəsinə verilmiş başqa mülkiyyətin idarə edilməsi;\n3.13.5. qanunvericiliyə əsasən ona həvalə edilmiş digər səlahiyyətlərin həyata keçirilməsi;\n3.13.6. bələdiyyənin qanunla müəyyən edilmiş səlahiyyətlərinin həyata keçirilməsinin təşkili.\n3.14. Bu Nizamnaməyə uyğun olaraq, əhalinin yerli əhəmiyyətli məsələlərə dair bələdiyyə aktları yaratmaq təşəbbüsü göstərmək hüququ vardır. Yerli əhəmiyyətli məsələlər barəsində əhalinin bələdiyyəyə verdiyi bələdiyyə aktlarının layihələri hökmən əhalinin nümayəndələrinin iştirakı ilə açıq iclaslarda müzakirə olunmalı, nəticələri rəsmən elan edilməlidir.\n3.15. Yerli özünüidarənin həyata keçirilməsində vətəndaşlar Azərbaycan Respublikasının Konstitusiyası və qanunlarına, habelə bu Nizamnaməyə zidd olmayan digər formalarda (məhəllə komitələri, assosiasiyalar, xeyriyyə təşkilatları və sair) iştirak edə bilərlər.\n3.16. Qanunla müəyyən edilmiş hallarda yerli əhəmiyyətli məsələlərə münasibət bildirmək, təkliflər irəli sürmək, kollektiv rəy söyləmək, qərarlar qəbul etmək məqsədi ilə Bələdiyyə ərazisində yaşayan vətəndaşlar öz yığıncaqlarını keçirə bilərlər.\n3.17. Vətəndaşların yığıncaqlarında 18 yaşı tamam olmuş vətəndaşların iştirak etmək hüququ vardır.\n3.18. Vətəndaşların yığıncaqlarında bələdiyyənin Nizamnaməsi və başqa qərarlar qəbul edilir, dəyişdirilir və ləğv olunur.\n3.19. Vətəndaşların yığıncaqları bələdiyyənin ərazisində yaşayan və səsvermə hüququ olan vətəndaşların azı 25 faizi iştirak etdikdə səlahiyyətlidir.\n4.2. Bələdiyyə sədrinin müavinləri bələdiyyə üzvləri sırasından açıq və ya gizli səsvermə yolu ilə seçilir. Bələdiyyə sədrinin müavinləri bələdiyyə üzvlərinin yarıdan çoxunun səsini topladıqda seçilmiş hesab olunur.\n4.4. Bələdiyyənin sədri əmr və sərəncamlar verir, bələdiyyənin qərarlarını imzalayır. Eyni zamanda sədr bələdiyyənin fəaliyyətini təşkil edir, aktların icrasını təmin edir, bələdiyyə aktlarının elektron informasiya ehtiyatlarında açıqlanmasını təmin edir, üçüncü şəxslərin qarşısında bələdiyyəni təmsil edir, icra aparatının işini təşkil edir.\n5.2. Bələdiyyənin normativ xarakterli aktları bələdiyyə iclası tərəfindən təsdiq olunduqdan sonra bələdiyyənin sədri, o olmadıqda isə onun vəzifəsini icra edən müavini tərəfindən imzalanmış müşayiət məktubu ilə birgə Azərbaycan Respublikasının Hüquqi Aktların Dövlət Reyestrinə təqdim edilir.\n5.3. Bələdiyyənin normativ xarakterli aktları onların qüvvəyə minməsinin daha gec müddəti nəzərdə tutulmadıqda, Azərbaycan Respublikasının Hüquqi Aktların Dövlət Reyestrinə daxil edildikdən sonra Dövlət Reyestrinin elektron variantında dərc edildiyi gündən qüvvəyə minir.\n9.3. Bələdiyyə üzvlərinin səlahiyyətlərinə xitam verilməsi Azərbaycan Respublikası Konstitusiyasının 144-cü və 145-ci maddələrinə müvafiq surətdə bələdiyyə iclasının sadə səs çoxluğu ilə qəbul etdiyi qərarı əsasında həll edilir. Bu hissənin 9.2.1-ci, 9.2.3-cü, 9.2.5-ci və 9.2.6-cı yarımbəndlərində nəzərdə tutulmuş əsaslar olduqda bələdiyyə qərarı məhkəmənin qüvvəyə minmiş qərarından sonra qəbul edilir.\n11.1.3. Azərbaycan Respublikası vətəndaşlığına xitam verildikdə, başqa dövlətin vətəndaşlığını qəbul etdikdə və ya digər dövlət qarşısında öhdəlik götürdükdə;\n11.2. Bələdiyyə üzvlərinin səlahiyyətlərinin itirilməsi Azərbaycan Respublikası Konstitusiyasının 144-cü və 145-ci maddələrinə müvafiq surətdə bələdiyyə iclasının sadə səs çoxluğu ilə qəbul etdiyi qərarı əsasında həll edilir. Bu hissənin 11.1.1-ci, 11.1.2-ci, 11.1.3-cü və 11.1.5-ci yarımbəndlərində nəzərdə tutulmuş əsaslar olduqda bələdiyyə qərarı məhkəmənin qüvvəyə minmiş qərarından sonra qəbul edilir.\n12.4. Bələdiyyənin qəbul etdiyi qərarlar təşkilati-hüquqi formasından asılı olmayaraq, bələdiyyənin ərazisində yerləşən bütün hüquqi və fiziki şəxslər tərəfindən hökmən icra edilməlidir.\n12.6. Bələdiyyə ərazisində yaşayan vətəndaşlar, bələdiyyələr, bələdiyyə orqanları və bələdiyyə orqanlarının vəzifəli şəxsləri dövlət hakimiyyəti orqanlarının və dövlətin vəzifəli şəxslərinin, bələdiyyələrin, bələdiyyə orqanlarının və bələdiyyə orqanlarının vəzifəli şəxslərinin, bələdiyyənin yaratdığı hüquqi şəxslərin, habelə ictimai birliklərin bələdiyyənin hüquqlarını pozan aktlarının etibarsız sayılması barədə, habelə bələdiyyə üzvləri və bələdiyyə orqanlarının vəzifəli şəxslərinin hüquqlarının şərəf və ləyaqətlərinin müdafiəsi ilə əlaqədar məhkəməyə iddia verə bilərlər.\n13.5.2. vətəndaşların, müəssisə, idarə və təşkilatların müraciətlərinə Azərbaycan Respublikasının qanunvericiliyi ilə müəyyən edilmiş qaydada baxmaq;\n13.5.3. rəhbərliyin “Bələdiyyələrin statusu haqqında” Azərbaycan Respublikasının Qanunu, Azərbaycan Respublikasının digər qanunvericilik aktları və bu Nizamnamə ilə müəyyən edilmiş səlahiyyətləri çərçivəsində qəbul etdiyi əmr və sərəncamları yerinə yetirmək;


I. Yarımsəhra və quru çöl iqlimi Azərbaycanın 50%-dan çoxunu əhatə edir. Bu iqlim əsasən Azərbaycanın düzənliklərini — Kür-Araz, Samur-Dəvəçi və Naxçıvanın Arazboyu düzənliklarini əhatə edir. Bu ərazilərdə arid (quraq) təbiətin olması bu iqlimlə əlaqədardır. Iki yarım tipi var:\n9 fevral 2010, 13:04\n9 fevral 2010, 12:59\nGünəş radiasiyası 120-160 kkal/sm2 arasında dəyişir. Buludluluğun çoxluğu ilə əlaqədar dağ ətəyi və alçaq dağlıqda minimuma (120-130 kkal/sm2), Naxçıvanın yüksək dağlığında isə buludsuzluqla əlaqədar maksimuma 160 kkal/sm2-a çatır. Buludluluqla əlaqədar Lənkəran ovalığı, Şollar düzü və orta daglıqda səpələnən radiasiya; buludsuzluqla əlaqədar olaraq isə Kür-Araz, Arazboyu və Şərur-Ordubadda düz radiasiya üstünlük təşkil edir.\nOrta illik temperatur Kür-Arazda 14,5°C; yüksək dağlıqda isə 0°C-dan aşağıdır. Mütləq maksimum temperatur Naxçıvanda (Culfada) + 44°C; mütləq minimum temperatur Naxçıvanda (Culfada) 32°C-dir.\nTemperaturun illik amplitudu Naxçıvanda 600C-dan çox olur. (Kəskin kontinental iqlim tipidir)


Valkamonika Arxeoloji Kompleksinin UNESCO-nun "Dünya İrsi Siyahısı"na daxil edilməsinin 40 illik yubileyi ilə əlaqədar İtaliyada 27-ci Qayaüstü İncəsənət Simpoziumu və "PRAT-CARP" təşkilatının illik toplantısı keçirilib. Toplantıda UNESCO-nun və İtaliyanın bələdiyyə rəhbərləri, "ICOMOS" təşkilatının nümayəndələri, Fransa, İspaniya, Portuqaliya, İsveç, Finlandiya, Norveç, Rumıniya və İngiltərə ölkələrindən ekspert və alimlər iştirak ediblər.\nBeynəlxalq tədbirə "İçərişəhər" Muzey Mərkəzinin direktor müavini, tarix üzrə fəlsəfə doktoru, "PRAT-CARP" təşkilatının Elmi-Ekspert Şurasının üzvü Məlahət Fərəcova ekspert kimi dəvət olunub, həmçinin "Azərbaycan Qayaüstü İncəsənəti Dünyası" adlı məruzə ilə çıxış edib.\nXatırladaq ki, "İçərişəhər" Dövlət Tarix-Memarlıq Qoruğu 2016-cı ildən Avropa Şurasının nəzdində fəaliyyət göstərən "PRAT-CARP" (Prehistoric Rock Art Trails) Beynəlxalq Təşkilatının üzvü, 2018-ci ildən isə tərəfdaşı olaraq çıxış edir. "Prehistoric Rock Art Trails" Mədəni Marşrutu Beynəlxalq Təşkilatının və Avropa Şurasının "Mədəni Marşrutlar" haqqında qətnaməsini əsas tutaraq, Avropanın qayaüstü incəsənət abidələrinin birgə mədəni marşrutlarını yaratmaq, administrativ və mədəni fəaliyyətini təşviq etmək məqsədilə yaradılıb. Hazırda bu mədəni marşrutda Azərbaycan, İspaniya, Fransa, İtaliya, Norveç, İsveç, Portuqaliya, İrlandiya və Gürcüstandan 100-dən çox qayaüstü incəsənət abidəsi olan məkanlar təmsil olunur.\nTbilisi şəhərinin meri Kaxa Kaladzenin başçılıq etdiyi nümayəndə heyəti İçərişəhərdə\nBu gün Gürcüstan Respublikasının Tbilisi şəhərinin meri Kaxa Kaladzenin başçılıq etdiyi nümayəndə heyəti ölkəmizə səfər çərçivəsində İçərişəhəri ziyarət edib.\nUNESCO, İCCROM və Çin Xalq Respublikası tərəfindən UNESCO-nun Ümumdünya İrs Komitəsinin 44-cü Sessiyası çərçivəsində 4-cü Abidələr Menecer Forumu keçirilib\n“İçərişəhər”DTMQİ əməkdaşı UNESCO-nun Ümumdünya İrs Komitəsinin 4-cü Abidələr Menecer Forumunda iştirak edib\n“Ünsiyyət bağları: görüşlər və diskussiyalar” layihəsi çərçivəsində növbəti görüş\nİyulun 7-də Beynəlxalq Muzeylər Şurasının (ICOM) Azərbaycan Milli Komitəsinin “Ünsiyyət bağları: görüşlər və diskussiyalar” layihəsi çərçivəsində növbəti görüş “İçərişəhər” Dövlət Tarix-Memarlıq Qoruğu İdarəsi nəzdində “İçərişəhər” Muzey Mərkəzinin Bakı Fotoqrafiya Evində keçirilib\nMixail Muraşkonun başçılıq etdiyi nümayəndə heyəti İçərişəhəri ziyarət edib\nİyulun 6-da Rusiyanın səhiyyə naziri Mixail Muraşkonun başçılıq etdiyi nümayəndə heyəti ölkəmizə səfər çərçivəsində İçərişəhəri ziyarət edib.\nTürkiyə Respublikasının Hərbi Hava Qüvvələrinin komandanı ordu ailə üzvləri İçərişəhəri ziyarət edib\nBu gün Türkiyə Respublikasının Hərbi Hava Qüvvələrinin komandanı ordu generalı Hasan Küçükakyüzün ailə üzvləri İçərişəhəri ziyarət edib